29ޖަނަވަރީ 2019 ގައި ކުރެވުނު އިއުލާން ނަންބަރު VAM/IL/2019/7002 އިސްލާހްކޮށް އަލުން އިއުލާން ކުރަމަވެ. ކުރިން ކުރެވިފައި އިއުލާނަށް އިޖާބަ ދެއްވާ އެޕްލިކޭޝަން ހުށަހަޅާފައިވާ ފަރާތްތަކަށް އިތުރަށް އެޕްލިކޭޝަން ހުށަހަޅާކަށް ނުޖެހޭނެއެވެ.\nނަމަވެސް އިއުލާނަށް ގެނެވުނު އިސްލާހާ ގުޅިގެން އިތުރު ލިޔެކިޔުމެއް ހުށަހަޅަން ބޭނުންފުޅުވާނަމަ މި އިއުލާނުގެ މުއްދަތުގެ ތެރޭގައި އެކިޔެކިޔުމެއް ނުވަތަ ލިޔެކިޔުންތަކެއް ހުށަހެޅޭނެއެވެ.\nވޮލީބޯލް އެސޯސިއޭޝަންގައި މަސައްކަތް ކުރެއްވުމަށް ޝައުޤުވެރިވާ ފަރާތްތަކަށް މަރުޙަބާ ކިޔަމެވެ. މި ވަޒީފާއަށް ބޭނުންވަނީ، މަސައްކަތައް ޝައުޤުވެރިކަންހުރި ޤާބިލް މީހެކެވެ.\nމަޤާމްގެ ރޭންކް: EX-3\nމަޤާމުގެ ކްލެސިފިކޭޝަން: ޖެނެރަލް މެނޭޖަރ\nވަޒީފާ އަދާކުރަންޖެހޭ ތަން: ވޮލީބޯލް އެސޯސިއޭޝަން އޮފް މޯލްޑިވްސް\nމުސާރަ -/15000ރ - -/18000ރ\nމަޤާމުގެ ޝަރުތު :\nމެނޭޖްމެންޓުގެ ދާއިރާއަކުން ދިވެހިރާއްޖޭގެ ޤައުމީ ސަނަދުގެ އޮނިގަނޑުގެ ލެވަލް7ގެ ސަނަދެއް ހާސިލްކޮށްފައިވުމާއިއެކު މެނޭޖަރ ލެވެލްގައި 04 އަހަރުދުވަހު މަސައްކަތްކޮށް ތަޖުރިބާ ލިބިފައިވުން، ނުވަތަ\nމެނޭޖްމެންޓުގެ ދާއިރާއަކުން ދިވެހިރާއްޖޭގެ ޤައުމީ ސަނަދުގެ އޮނިގަނޑުގެ ލެވަލް5ގެ ސަނަދެއް ހާސިލްކޮށްފައިވުމާއިއެކު އެސިސްޓެންޓް މެނޭޖަރ ލެވެލްގައި 06 އަހަރުދުވަހު މަސައްކަތްކޮށް ތަޖުރިބާ ލިބިފައިވުން.\nމިމަޤާމަށް މީހަކު ހޮވުމުގައި އަދި އިންޓަވިއުއަށް ޝޯޓް ލިސްޓް ކުރުމުގައި، މެނޭޖަރެއްގެ ގޮތުގައި، ގިނަ މުވައްޒަފުންތަކެއް ބަލަހައްޓާފައިވާ، ދިވެހި އަދި އިނގިރޭސި ދެބަހުން ފަރިތަކަމާއެކު ލިޔެ، ވާހަކަދައްކަން އެނގޭ، މައިކްރޯސޮފްޓް އޮފީސް ހުނަރު ހުރި، ރިޕޯޓްތައް ދިވެހި އަދި އިނގިރޭސި ދެބަހުންވެސް ތައްޔާރުކުރުމަށް ފަރިތަ، ގިނަވަގުތު ވަޒީފާގައި އުޅެވޭނެ ފަރާތްތަކަށް އިސްކަން ދެވޭނެއެވެ.\nމިމަޤާމަށް މީހަކު ހޮވުމުގައި ޕްރީ ޓެސްޓެއް (ތިއަރީ ޓެސްޓް) ދެވޭނެއެވެ. އިންޓަވިއު ކުރެވޭނީ މި ޓެސްޓުން ފާސްވާ ފަރާތްތަކަށް އެކަނިއެވެ.\nއެޑްމިނިސްޓްރޭޓިވް ޔުނިޓުގެ މުވައްޒަފުންނާއި އެ މުވައްޒަފުންގެ މައިގަނޑު މަސައްކަތްތައް ސްޕަވައިޒްކޮށް ބެލެހެއްޓުން\nތައްޔާރުކުރަންޖެހޭ މުހިންމު ރިޕޯޓްތައް ތައްޔާރުކޮށް ފޮނުވަންޖެހޭ ފަރާތްތަކަށް ފޮނުވުން\nތައްޔާކުރަންޖެހޭ އެސްއޯޕީތަކާއި ގަވާއިދުތައް ތައްޔާރުކުރުން\nއެޑްމިނިސްޓްރޭޓިވް ޔުނިޓްގެ ތަރަޢްޤީއަށް ކުރަންޖެހޭ އެންމެހާ މަސައްކަތްތައް ކުރުން\nހުށަހަޅަންޖެހޭ ތަކެތި: މަޤާމަށްއެދި ހުށަހަޅަންޖެހޭ ތަކެތި ހުށަހަޅާނީ 14 ފެބްރުއަރީ ވާ ބުރާސްފަތިދުވަހުގެ 13:30 ގެ ކުރިން ވޮލީބޯލް އެސޯސިއޭޝަން އޮފް މޯލްޑިވްސް (ހ.ބޯޅަގެ/އަބަދަށްއުފާމަގު) އަށެވެ. ވަޒީފާއަށް އެދޭ ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ. އީމެއިލް އެޑްރެހަކީ [email protected] އެވެ.\nއިންޓަރވިއު: މި މަޤާމަށް މީހަކު ހޮވުމަށް އިންޓަރވިއު އޮންނާނީ 2019 ފެބްރުއަރީ މަހުގެ ތެރޭގައި ވޮލީބޯލް އެސޯސިއޭޝަން އޮފް މޯލްޑިވްސް ( ހ.ބޯޅަގެ/އަބްދައްއުފާމަގު )ގައެވެ.\nއިތުރު މަޢުލޫމާތު: މި އިޢުލާނާއި ގުޅިގެން މަޢުލޫމާތު ސާފުކުރުމަށް ގުޅާނީ 3317015 ނަމްބަރާއެވެ.\n10 ފެބްރުވަރީ 2019މ.


Miverikamugai Ilmuverinah libemun dhanee maayoos kan: Sheikh Shafeeu\nމިވެރިކަމުގަ ޢިލްމުވެރިންނަށް ލިބެމުން ދަނީ މާޔޫސްކަން: ޝައިޚް ޝަފީޢު\n- 1 week ago 11 - އިނާޒް މޫސާ\nރައީސް އިބްރާހީމް މުޙައްމަދު ޞާލިޙުގެ ވެރިކަމުގައި ދީނީ ޢިލްމުވެރިންނަށް ލިބެމުން ދަނީ މާޔޫސްކަންކަމަށާއި ދީނީ ޢިލްމުވެރިން ތިބީ ހާސްކަމެއްގެތެރޭގައިކަމަށް އައްޝައިޚް ޝަފީޢު ވިދާޅުވެއްޖެއެވެ.\nޝައިޚް ޝަފީޢު މިރޭ ކުރެއްވި ޓްވީޓެއްގައި ވިދާޅުވެފައިވަނީ މި ސަރުކާރު ކޯލިޝަނުގައި ހިމެނޭ ޕާޓީއެއްގެ ޝެއިޚުންގެ ރާގު މިއާ ތަފާތު ވެދާނެކަމަށާއި ނަމަވެސް ދަންނަވާ އާދޭސްތައް ޖެހެނީ ބީރު ކަންފަތްތަކުގައިކަމަށެވެ.\n"ރައީސް ޞޯލިޙުގެ ވެރިކަމުގައި ދީނީ ޢިލްމުވެރިންނަށް ލިބެމުން ދަނީ މާޔޫސްކަމެވެ. ދީނީ ޢިލްމުވެރިން ތިބީ ހާސްކަމެއްގައެވެ. ދަންނަވާ އާދޭސްތައް ޖެހެނީ ބީރު ކަންފަތްތަކުގައެވެ. މި ސަރުކާރު ކޯލިޝަނުގައި ހިމެނޭ ޕާޓީއެއްގެ ޝެއިޚުންގެ ރާގު މިއާ ތަފާތު ވެދާނެއެވެ." ޝައިޚް ޝަފީޢު ވިދާޅުވިއެވެ.\nޝައިޚް ޝަފީޢު މިހެން މިފަދައިން ވިދާޅުވެފައިވަނީ މިސަރުކާރުން ދީނީ ޢިލްމުވެރިންނަށް ފުރިހަމަ ބާރު ދީފައިވާކަމަށް ޑރ. ޢިޔާޒް ވިދާޅުވިތާ މާގިނައިރުތަކެއް ނުވަނީހެވެ.\nސަރުކާރު ކޯލިޝަން ޕާޓްނަރ އަދާލަތް ޕާޓީގެ އިސް އެކްޓިވިސްޓުން ގޮތުގައި ހަރަކާތްތެރިވަމުން އަންނަ ޑރ އިޔާޒް އާއި ޒައިދް އަދި ޝެއިހް އިލްޔާސް ފަދަ އަދާލަތް ޕާޓީގެ އިސް މަޤާމްތަކުގައި ތިއްބެވި ފަރާތްތައް ފިޔަވައި ރާއްޖޭގެ ގިނަ އަދަދެއްގެ އިލްމުވެރިންނާއި، ޢާންމުން އަންނަނީ އިބްރާހިމް މުހައްމަދު ޞާލިހްގެ ގެ ސަރުކާރުގައި ދީނަށް ފުރައްސާރަކުރުން އިތުރުވުމާއި، އެކަން ކަމަށް ފިޔަވަޅު ނާޅާ މައްސަލާގައި ބޮޑެތި ފާޑުކިޔުންތަކެއް އަމާޒް ކުރައްވަމުންނެވެ.\nއެގތޮުން އެމްޑީއެންގެ ލާދީނީ ރިޕޯޓް ނެރުނު ފަރާތްތައް ޞާލިހްގެ ސަރުކާރުގެ އިސް މަޤާމްތަކުގައި ތިއްބެވި އިރު، މި ފަރާތްތަކާއި ދެކޮޅަށް ބަސް ބުނަމުން އަންނަ ފަރާތްތައް ސަރުކާރުން އަންނަނީ ފުލުހަށް ހާޒިރުކޮށް ބަޔާން ނަގަމުންކަން ފާހަގަކޮށްލަންޖެހެއެވެ. އަދި ދީނީ ޖަމިއްޔާތައް ކަމުގައިވާ ސަލަފް ޖަމިއްޔާ ފަދަ ޖަމިއްޔާތައް އުވާލުމަށް ޞާލިހްގެ ޕާޓީން ފާޅުގައި އަންނަނީ ގޮވާލަމުންނެވެ. މީގެ އިތުރުން ޤުރުއާން މާއްދާ އިހްތިހާރީ ކުރުމުގެ މައްސަކަތަކީ ވެސް މި ސަރުކާރުގެ ސިޔާސަތެއްކަން ހާމަވުމާއެކު ގިނަ އަދަދެއްގެ ޤުރުއާން ޓީޗަރުންގެ ކަންބޮޑުވުމާއެކު އެ މައްސަލަ ވެސް ވަނީ ފެންމަތިވެފައެވެ.\nރާއްޖޭގައި އިސްލާމް ދީނަށް ބޮޑެތި ޖޮންޖެހުންތަކެއް މި ސަރުކާރުން ކުރިމަތި ކުރުވަމުން އަންނަކަމަށް އިލްމުވެރިން ބުނަމުން އަންނަ އިރު އަދާލަތް ޕާޓީގެ ރައީސް އަދި ހޯމް މިނިސްޓަރ އިމްރާން ވަނީ މި ސަރުކާރުން ފާހަގަކުރެވޭ މިންވަރަށް ދީނަށް ފުރައްސާރަކުރުން އިތުރުނުވާކަމަށް ބުނެފައެވެ.\nދީނާ މީހުން ދުރުވަނީ އިޔާޒް، ޒައިދް، އިލްޔާސްގެ ސަބަބުން!\nއަދާލަތު އެކްޓިވިސްޓުން އެއީ. ޞެއިހުންނޭ ބުނާކަށް ހެޔޮ ނުވާނެ.\nސަލަފު މީހުންނަށް ކަމަކު ނުދާނެ މިސަރުކާރެއް. އެކަން އެނގޭ\n%100 ދޮގު ވާހަކަތަކެއް ތިޔަވިދާޅުވީ\nމި ސަރުކާރަކުން މި ރާއްޖެ އަފްގާނިސްތާނުގެ ތޯރާބޯރާ އަށް ހެދުމުގެ ފުރުސަތެއް ނުދޭނެއެވެ. އެކަމާ މާޔޫސްވާނަމަ ކުރާނެކަމެއްނެތެވެ. ހަޤީޤީ ސޭހުން މާޔޫސެއް ނުވާނެއެވެ.\n100 ޕަސެންޓު ތެދު ވާހަކައެއްތިޔަ ވިދާޅުވީ.


ޢަދަދު އިތުރުވާ ވަރަކަށް މަރުވާ މީހުންގެ ޢަދަދު އިތުރުވާނެ ޢަދަދު އިތުރުވާ ވަރަކަށް މަރުވާ މީހުންގެ ޢަދަދު އިތުރުވާނެ\nޢަދަދު އިތުރުވާ ވަރަކަށް މަރުވާ މީހުންގެ ޢަދަދު އިތުރުވާނެ\nކޯވިޑް ބަލީގެ ޕޭޝަންޓެއް. މިހާތަނަށް ކޯވިޑް ޖެހުނު މީހުންގެ އަދަދުވަނީ 38 މިލިއަން ހުރަސްކޮށްފައި.- ފޮޓޯ: ރޮއިޓަރސް\nކޯވިޑް-19 ޖެހޭ މީހުންގެ ޢަދަދު އިތުރުވާވަރަކަށް ބަލީގައި މަރުވާ މީހުންގެ ޢަދަދުވެސް އިތުރުވާނެކަމަށް ދުނިޔޭގެ ޞިއްޙަތު ޖަމުޢިއްޔާ، ޑަބްލިއުއެޗުއޯއިން ހަނދާންކޮށްދީފިއެވެ.\nދުނިޔޭގެ ސަރަޙައްދުތަކުގައި މިހާތަނަށް 38 މިލިއަން މީހުންނަށް ކޯވިޑް-19 ޖެހި 1.1 މިލިއަން މީހުންވަނީ މަރުވެފައެވެ. މިދިޔަ އޭޕްރިލް މަހު ދުވާލަކު 7،500އަށްވުރެ ގިނަ މީހުން ކޯވިޑް-19ގެ ސަބަބުން މަރުވަމުންގޮސް އެ ޢަދަދު މިހާރުވަނީ ދުވާލަކު 5،000 މަރަށް ދަށްވެފައެވެ. ވިލާތުގައި ދުވާލެއްގެ މައްޗަށް ބަލިޖެހޭ މީހުންގެ ޢަދަދުވަނީ 100،000 އިތުރުވެފައެވެ. އޭގެ ތެރެއިން 20،000 އަށްވުރެ ގިނަ މީހުންނަށް ބަލި ޖެހެނީ އިނގިރޭސިވިލާތުގައެވެ. އިޓަލީވިލާތާއި ސްވިޒަލޭންޑާއި ރަޝިޔާގައިދަނީ ރެކޯޑު ޢަދަދަކަށް މީހުންނަށް ބަލިޖެހެމުންނެވެ.\nޑަބްލިއުއެޗުއޯގެ އެންމެ އިސް ސައިންސުވެރިޔާ، ސައުމްޔާ ސްވާމިނަތަން ވިދާޅުވީ މަރުވާ މީހުންގެ ޢަދަދު ދަށަށްދާ ނަމަވެސް ޙާލު ބޮޑުވެގެން އައިސީޔޫގައި ފަރުވާދޭންޖެހޭ މީހުންގެ ޢަދަދު އިތުރުވަމުންދާކަމަށެވެ.\nމީސްމީޑިޔާ މެދުވެރިކޮށް ޑަބްލިއުއެޗުއޯއިން ބޭއްވި ޙަރަކާރެއްގައި ވާހަކަދައްކަވަމުން ސްވާމިނަތަން ވިދާޅުވީ މަރުވާ މީހުންގެ ޢަދަދު ޢާންމުކޮށް އިތުރުވާން ފަށަނީ ބަލިޖެހޭ މީހުންގެ ޢަދަދު އިތުރުވަމުންދާތާ ދެތިން ހަފުތާ ފަހުންކަމަށެވެ. އެހެންކަމުން މަރުވާ މީހުންގެ ޢަދަދު ދަށްވާކަމަށް ދެކި ފަރުވާކުޑަކޮށްގެން ނުވާނެކަމަށް އޭނާ ވިދާޅުވިއެވެ.\nކޯވިޑާއި ދެކޮޅަށް ވެކްސިނެއް ތައްޔާރުކުރުމަށް އެތައް ތަހުލީލުތަކެއް ކުރިއަށްދެއެވެ. މި އަހަރުގެ ތެރޭގައި ވެކްސިން ދޭން ފެށޭނެކަމުގެ އުންމީދު ބޮޑުވެފައިވީ ނަމަވެސް ގިނަ ޢަދަދެއްގެ މީހުންނަށް އަވަސް މުސްތަގުބަލެއްގައި ވެކްސިން ދިނުމަކީ ނާދިރުކަމެއްކަމަށް ސްވާމިނަތަން ވިދާޅުވިއެވެ. ވެކްސިނެއް ތައްޔާރުވުމުން އެ ވެކްސިން ދޭނެ ތަރުތީބެއް އޮންނަންވާނެކަމަށް އޭނާ ވިދާޅުވިއެވެ. އެންމެ ފުރަތަމަ ވެކްސިން ދޭންވަނީ ޞިއްޙީ ޚިދުމަތްތެރިންނަށާއި ކުރީ ސަފުގައި މަސައްކަތްކުރާ މަސައްކަތްތެރިންނަށްކަމަށް ގިނަ މީހުން އެއްބަސްވާކަމަށް އޭނާ ވިދާޅުވިއެވެ. ނަމަވެސް އޭގެ ތެރެއިންވެސް ބަލީގެ ހިރާސް އެންމެ ބޮޑީ ކޮން ބަޔަކަށްތޯ ދެނެގަނެ އެމީހުންނަށް ވެކްސިން ދީ، އުމުރުން ދުވަސްވީ މީހުންނަށް އިސްކަން ދޭންޖެހޭނެކަމަށް އޭނާ ވިދާޅުވިއެވެ. އެހެންކަމުން ޞިއްޙަތު ރަނގަޅު ޒުވާނަކަށް ވެކްސިން ލިބުމަށް 2022ވަނަ އަހަރާ ހަމައަށް މަޑުކުރަން ޖެހިދާނެކަމަށްވެސް އޭނާ ވިދާޅުވިއެވެ.\nޑަބްލިއުއެޗުއޯއިންވަނީ މުޖުތަމަޢުތައް ބަލިން ރައްކާތެރިކުރުމަށް 'ހާޑް އިމިއުނިޓީ' ހާޞިލްކުރުމަށް މީހުންނަށް ބަލިޖެހެން ދޫކޮށްލެވެން ނެތްކަމަށް ބުނެފައެވެ. އެގޮތަށް ޢަމަލުކޮށްފިނަމަ ގިނަ ޢަދަދެއްގެ މީހުން މަރުވާނެކަމަށާއި އޭގެ ބަދަލުގައި ގިނަގިނައިން އަތް ދޮވުމާއި އިޖުތިމާޢީ ގައިދުރުކަން ބެހެއްޓުމާއި މާސްކު ބޭނުންކުރުމަކީ ބަލިފެތުރުން ހުއްޓުވުމަށް އެޅޭނެ އެންމެ މުހިންމު ފިޔަވަޅުތައްކަމަށްވަނީ ބުނެފައެވެ.\nސްވާމިނަތަން ވިދާޅުވީ ހާޑް އިމިއުނިޓީއާ ގުޅޭގޮތުން ވާހަކަ ދައްކަންވާނީ ވެކްސިނެއް ދިނުމާއި ގުޅުވައިގެންކަމަށާއި ބަލި ފެތުރުން ހުއްޓުވުމަށް އާބާދީގެ 70 އިންސައްތަ މީހުންނަށް ވެކްސިން ދިނުމަކީ ކޮންމެހެން މުހިންމުކަމެއްކަމަށެވެ.


Moosun goasve Hoarafushi airport ah dhathurukurun medhukandaalaifi\nމޫސުން ގޯސްވެ ހޯރަފުށި އެއާޕޯޓަށް ދަތުރުކުރުން މެދުކަނޑާލައިފި\nމޫސުން ގޯސްވެ ވައިގަދަވުމުގެ ސަބަބުން ހޯރަފުށި އެއާޕޯޓުގެ ޓާމިނަލްގެ ބިއްގަނޑެއް ވެއްޓިފައި\nމޫސުން ވަރަށް ބޮޑަށް ގޯސްވެ ހއ. ހޯރަފުށި އެއާޕޯޓަށް އުދައަރަމުންދާތީ އެ އެއާޕޯޓަށް ކުރަމުން ދިޔަ ދަތުރުތައް މެދުކަނޑާލައިފި އެވެ.\nއަވަސް މިއަދު މައުލޫމާތު ދެއްވަމުން ރީޖަނަލް އެއާޕޯޓްސް ކޮމްޕެނީގެ މެނޭޖިން ޑިރެކްޓަރު މުހައްމަދު ރިޒްވީ ވިދާޅުވީ ހޯރަފުށި އެއާޕޯޓުގެ ދަތުރުތައް މެދުކަނޑާލީ އެއާޕޯޓަށް ދިއުމަށް އޮންނަ ހައިވޭއާއި ރަންވޭ އޭ އުދައަރާތީ ކަމަށެވެ.\n"އުދައަރާތީ މިވަގުތު އެތަނަށް ދަތުރުކުރުން ރައްކާތެރި ކަމަކަށް ނުވާނެތީ ދަތުރުތައް މެދުކަނޑާލީ. މިކަން ހައްލުވިހާ އަވަހަށް އަލުން ދަތުރުތައް ފަށާނަން،" ރިޒްވީ ވިދާޅުވި އެވެ.\nރާއްޖޭގެ އިތުރު އެއާޕޯޓަކަށް މިވަގުތު ދަތުރުކުރުން މެދުކަނޑާލާފައި ނުވާނެ ކަމަށްވެސް ރިޒްވީ ވަނީ ވިދާޅުވެފަ އެވެ.\nހޯރަފުށި އެއާޕޯޓަށް ރާޅު އަރަނީ ހިލަ ނުޖަހާ އޮތް ސަރަހައްދަކުންނެވެ. އެ ސަރަހައްދުން ވަރަށް ބޮޑަށް ރާޅު އަރަމުންދާތީ ވެލިބަސްތާ ޖަހައި، ރާޅުން ލިބޭ ގެއްލުން ކުޑަކުރަން މިހާރު ދަނީ މަސައްކަތްތަކެއް ކުރަމުންނެވެ.\nރާއްޖެއަށް މިހާރު ކުރަމުންދާ ވިއްސާރައިގައި ހޯރަފުށީ އެއާޕޯޓްގެ ޓާމިނަލަށް ވެސް ވަނީ ގެއްލުންތަކެއް ލިބިފަ އެވެ. އެގޮތުން ޓާމިނަލްގެ ބިއްލޫރި ބިއްގަނޑެއް ވެއްޓި ބިއްލޫރިތައް ފުނޑުފުނޑުވެފައިވާއިރު ޓާމިނަލްގެ ސީލިންގެ ބައެއް ވެސް ވަނީ ހަލާކުވެފަ އެވެ. ތަޅައިގެން ދިޔަައިރު ސީލިންގަށް ވެސް ގެއްލުން ވެފައިވެ އެވެ.\nހޯރަފުށި އެއާޕޯޓަކީ މިދިޔަ ނޮވެމްބަރު 19ގައި ހުޅުވާ ހިދުމަތް ދޭން ފެށި އެއާޕޯޓެކެވެ. އެ އެއާޕޯޓަށް ވެސް ކޮންމެ ދުވަހަކު ވެސް ދަތުރުތައް އޮވެ އެވެ.\nމުޅި ރާއްޖެއަށް މިހާރު ކުރަމުންދާ ވިއްސާރައިގައި ހދ. ކުޅުދުފުއްޓަށް ވެސް ގެއްލުންތަކެއް ލިބިފައިވެ އެވެ. އެގޮތުން ގަދަ ވައިގެ ސަބަބުން އެރަށުގައި މީހުން ދިރިއުޅޭ ގެއެއްގެ ފުރާޅު އެއްލާލާފައިވާއިރު ސިފައިންނާއި އާންމުންގެ މަސައްކަތުން އެގޭގެ ފުރާޅުގައި ޓިނު ޖަހައި މިހާރު ވަނީ ހިޔާކޮށްފަ އެވެ.\nމޫސުން ގޯސްވުމާ ގުޅިގެން މޫސުމާ ބެހޭ ގައުމީ އިދާރާއިން ވަނީ ހއ. އަތޮޅުން ފެށިގެން ވ. އަތޮޅާ ހަމައަށް ޔެލޯ އެލާޓް ވެސް ނެރެފަ އެވެ. މޫސުން ގޯސްވާ ވަގުތުތަކުގައި ގަޑިއަކު 55 މޭލަށް ވައިގަދަވެ ކަނޑުތައް ވެސް ގަދަވާނެ ކަމަށް މެޓް އޮފީހުން ބުނެ އެވެ.\nދަތުރުކުރާ ފަރާތްތަކުން މިދުވަސްވަރު މޫސުމަށް ހާއްސަ ސަމާލުކަމެއް ދީގެން ނޫނީ ދަތުރުނުކުރުމަށް ސިފައިން ގެންދަނީ ތަކުރާރުކޮށް އިލްތިމާސް ކުރަމުންނެވެ.\nހއ. ހޯރަފުށި އެމްއެންޑީއެފް މޫސުން + ހޯރަފުށީ އެއާޕޯޓް\nވިއްސާރާގައި ހިތަދޫ ދެ ގެއަކަށް ގެއްލުންވެއްޖެ


އިއްދައިން ކެނޑުމާ ގުޅޭގޮތުން އެނގުން މުހިންމު ކަންކަން – Dhen.mv\nއިއްދައިން ކެނޑުމާ ގުޅޭގޮތުން އެނގުން މުހިންމު ކަންކަން\nއިއްދައިން ކެނޑުމޭ ބުނަނީ އަންހެނުންގެ މައްސަރު ކަންތައް ޖެހުން ހުއްޓޭތާ އެއް އަހަރު ވުމުންނެވެ. ކޮންމެ އަންހެނަކީ ތަފާތު އަންހެނެއްކަމުން އެކި އަންހެނުންނަށް މިކަން ކުރިމަތިވަނީ އެކި އުމުރުގައެވެ. ކޮންމެ އުމުރެއްގައި މިކަމާ ކުރިމަތިލާން ޖެހުނު ނަމަވެސް މިކަމުގެ ސަބަބުން ހަށިގަނޑަށް ވަރަށް ބޮޑެތި ބަދަލު ތަކެއް އަންނާނެއެވެ.\nހަށިގަނޑުގައި ހުންނަން ޖެހޭ "އެސްޓްރޮޖެން" އަދި "ޕްރޮޖެސްޓެރޯން" އުފައްދާ މިންވަރު ދަށްވުމުން ކުއްލިކުއްލިއަށް ހަށިގަނޑު ހޫނުވެ ދާހިއްލުމާ، ބަރުދަން އިތުރު ވެ އަދި ކުރިމަތިފަރާތުގައި ޠަބިޢީ ގޮތުން ހުންނަ ތެތްކަން ކެނޑި ހިކޭގޮތްވެއެވެ. މިކަމުގެ ސަބަބުން ދެމަފިރިކަމުގެ ގުޅުން ހިނގާއިރު ތަދުވުން އެއީ ވަރަށް އާންމު ކަމެކެވެ. އަދި އިއްދައިން ކެޑުމުން ކަށިތައް ބަލިވެ އެކަމުގެ ސަބަބުން ސިއްޙީފަރުވާ ނުވަތަ އިރުޝާދު ހޯދަންޖެހޭ މީހުން ވަރަށް ގިނައެވެ.\nއާންމު ގޮތެއްގައި ގިނަ އަންހެނުން އިއްދައިން ކެނޑެނީ އުމުރުން ސާޅީހުގެ ފަހުކޮޅު ނުވަތަ ފަންސާހުގެ ކުރީކޮޅުއެވެ. އިއްދައިން ކެނޑޭ އުމުރަކީ އާއިލީ ގޮތުން ވާރުތަ ވާކަމެކެވެ. ނަމަވެސް ދުންފަތުގެ އިސްތިޢުމާލުކޮށް، ކީމޯތެރަފީގެ ފަރުވާ ހޯދާފަރާތްތައް އަވަހަށް އިއްދައިން ކެނޑޭކަމަށް ޑޮކްޓަރުން ހާމަ ކުރެއެވެ. އިއްދައިން ކެނޑުމުގެ ކުރިން މައްސަރުކަންތައް ގަވާއިދުން ކައްސާލައިގެން ދިއުމަކީ އާންމު ކަމެކެވެ. އިއްދައިން ކެނޑުންކަމަށް ބެލެވެނީ ޖެހިޖެހިގެން 12 މަސްދުވަހު މައްސަރުކަންތައް ނުޖެހޭނަމައެވެ.\nހަށިގަނޑު ހޫނުވުން މިއީ 75 އިންސައްތަ މީހުނަށް ކުރިމަތިވާ ކަމެކެވެ. ރޭގަނޑު އަދި ދުވާލުގެ ވަގުތުވެސް މިކަން ދިމާވާ އަންހެނުން އުޅެއެވެ. އޮޕަރޭޝަންކޮށްގެން ރަޙިމު ނަގާފައިވާ މީހުން އިއްދައިން ކެނޑުކަން އެނގޭ އެންމެ ފަސޭހަ ގޮތަކީ ހާށިގަނޑުހޫނުވާން ފެށުމެވެ. ހަށިގަނޑު ހޫނުވުމުގެ ސަބަބުން ހަމުގެ ކުލަ ރަތްވެ، ހިތުގެ ވިންދު އަވަސްވެ ބޯއަނބުރާ ގޮތްވެސް ވެއެވެ. މިގޮތަށް ހޫނުވާ ނަމަ ކެފެއިން ބޭނުން ކުރުން ހުއްޓާލުމާ، ކުޅި އެއްޗެހި ކެއުމުން ދުރުހެލިވުމާއި، ފިކުރުތަކުން ދުރުވުމާއި ހޫނު ތަންތަނަށް ނުދިއުމަށް ސިއްޙީ މާހިރުން އިރުޝާދުދެއެވެ. މީގެ އިތުރުން މަސްތަކާއި ހުޅުހުޅުގައި ރިއްސުމުގެ އިތުރުން ކުއްލިއަކަށް ރުޅިއައުން މިއީވެސް މި ދުވަސްވަރު ވަރަށް ގިނަ އަންހެނުން ތަޖުރިބާ ކުރާ ކަމެކެވެ.\nއިއްދައިން ކެނޑޭ ދުވަސްވަރު ކަށިތައް ބަލިވަނީ ހަށިގަނޑުގައި އެސްޓްރޯޖެން އުފައްދާ މިންވަރު ދަށްވުމުގެ ސަބަބުން ކަށީގައިވާ ކެލްސިއަމްއަށް އޭގެ އަސަރު ކުރުމުންނެވެ. މިހެން ވުމުން އެންމެ ބޮޑު ވޭނެއް އަޅަނީ އުނަގަނޑާއި މައިބަދާއިގެ އިތުރުން ކުރިންވެސް ކައްޓަށް ހެއްލުން ވެފައި ހުންނަ ތަންތަނަށް ކަމަށް އަންހެނުން ހާމަކުރެއެވެ. މިކަން ޙައްލު ކުރުމަށް ގިނައިން ކެލްސިއަމް ހުންނަ ކާނާގެ ބާވަތްތައް ބޭނުންކޮށް، ގަވާއިދުން ކަސްރަތުކޮށް ދުންފަތުގެ އިސްތިޢުމާލު ކުރުން ހުއްޓާލުމުން ލުއި ލިބެއެވެ.\nއިއްދައިން ކެނޑުމުގެ ސަބަބުން ހިތުގެ ބަލި ނުޖެހުނު ނަމަވެސް، ކުރިންސުރެ ހިތުގެ މައްސަލަތައް ހުންނަ މީހުނަށް އެކަމުގެ އުނދަގޫ ބޮޑުވާ ކަމަށް ޑޮކްޓަރުން ހާމަކުރެއެވެ. އެހެންކަމުން ބަރުދަން އިތުރު ވިޔަނުދީ ހިފެހެއްޓުމާއި ފައިދާހުރި ކާނާ ކެއުމުގެ އިތުރުން ގަވައިދުން ލުއި ކަސްރަތެއް ކުރުމަށް ސަމާލުކަން ދޭންވާނެއެވެ.


Hukum thanfeezkoh nimi kureege fandiyaaru Ali Hameed Minivan vejje | Mihaaru\n07 އޮކްޓޯބަރ 2019 - 13:48 12 comments\nއޭރުގެ އުއްތަމަ ފަނޑިޔާރު އަބްދުﷲ ސައީދާއި އަލީ ހަމީދު ހައްޔަރުކޮށް އުފުލާފައިވާ ދައުވާތަކުގެ ތެރެއިން އަލީ ހަމީދުގެ މައްޗަށް، ފަނޑިޔާރުންނަށް ނުފޫޒު ފޯރުވި ކަމަށް ބުނެ، ރަސްމީ ހައިސިއްޔަތުން ކުރަންޖެހޭ ކަމަކަށް ނުފޫޒު ފޯރުވުމާއި ފުލުހުންގެ ތަހުގީގަށް ފޯނު ނުދިން މައްސަލާގައި ކުރި ދައުވާތަކުގައި ތިން އަހަރެއްހާ ދުވަހުގެ ޖަލު ހުކުމެއް އަ އެވެ.\nނަމަވެސް ތަހުގީގަށް ފޯނު ނުދެއްވި މައްސަލައިގައި އޭނާގެ މައްޗަށް ދަށު ކޯޓުން ކޮށްފައިވާ ހުކުމް ހައި ކޯޓުން ވަނީ ބާތިލް ކޮށްފަ އެވެ. އެއީ އެއް އަހަރާއި ހަތް މަހާއި ހަ ދުވަހުގެ ޖަލު ހުކުމެކެވެ.\nBREAKING: Kureege2fandiyaarunnaai Muhuthaz adhi gaazee Nihan gey bandhah badhalu koffi\nދެ ފަނޑިޔާރުން ގޭ ބަންދަށް ބަދަލު ކުރުން---\nމޯލްޑިވްސް ކަރެކްޝަނަލް ސާވިސްގެ މީޑިއާ އޮފިޝަލް ވިދާޅުވީ އަލީ ހަމީދުގެ ހުކުމުގެ މުއްދަތު މިދިޔަ މަހުގެ މެދުތެރޭގައި ހަމަވެފައިވާ ކަމަށެވެ. އެހެންވެ އަލީ ހަމީދު މިނިވަންކޮށްފައިވާ ކަމަށް ވިދާޅުވި އެވެ.\nއަބްދުﷲ ސައީދާއި އަލީ ހަމީދުގެ މަގާމު ގެއްލުން\nފެބްރުއަރީ 1، 2018: އުއްތަމަ ފަނޑިޔާރު އަބްދުﷲ ސައީދާއި ފަނޑިޔާރު އަލީ ހަމީދު ވެސް ހިމެނޭ ގޮތަށް ސުޕްރީމް ކޯޓުގެ ފަސް ފަނޑިޔާރުން ކުއްލި އަމުރެއް ނެރުނު. އެ އަމުރުގައި، ހައްޔަރުކޮށްފައި ތިބި ސިޔާސީ ލީޑަރުންނާއި، މަޖިލިހުގެ މެމްބަރުކަން ގެއްލުނު ކަމަށް، އިލެކްޝަންސް ކޮމިޝަނުން ނިންމި މެމްބަރުންގެ މަގާމު ނުގެއްލޭ ކަމަށް ކަނޑައެޅި\nފެބްރުއަރީ 5، 2018: އެންމެ މަތީ ކޯޓުގެ އަމުރަށް ތަބާއަވުމެއް ނެތި، ރައީސް އަބްދުﷲ ޔާމީން، ރާއްޖޭގައި ކުއްލި ނުރައްކަލުގެ ހާލަތު އިއުލާންކޮށް، އުއްތަމަފަނޑިޔާރު އަބްދުﷲ ސައީދާއި ފަނޑިޔާރު އަލީ ހަމީދު ހައްޔަރުކުރި\nމޭ 10، 2018: ފަނޑިޔާރުންނަށް ނުފޫޒު ފޯރުއްވިކަން ސާބިތުވެ، ދެ ބޭފުޅުުން އެއް އަހަރާއި ހަތް މަހަށް ޖަލަށް ލާން ކްރިމިނަލް ކޯޓުން ހުކުމްކުރި\nޖޫން 18، 2018: ދެ ފަނޑިޔާރުންނަށް އިއްވި ހުކުމް ރަނގަޅު ކަމަށް ސުޕްރީމް ކޯޓުން ނިންމި. އެއާ އެކު ފަނޑިޔާރުކަމުގެ މަގާމު ގެއްލުނު. (ސުޕްރީމް ކޯޓަށް މައްސަލަ ދިޔައިރު، ހައި ކޯޓުން އޮތީ އެއް އަހަރާއި ހަތް މަހުގެ ހުކުމް އެއް އަހަރާއި ދެ މަހަށް ދަށްކޮށްފައި.)\nއަބްދުﷲ ސައީދު އަދިވެސް ހުންނެވީ ގޭބަންދުގަ އެވެ. ހުކުމުގެ މުއްދަތު ހަމަވާނީ އަންނަ ޑިސެމްބަރު 19 ވަނަ ދުވަހަށެވެ. އެމަނިކުފާނުގެ ބަންދުގެ މުއްދަތު ދިގުވެގެން އުޅެނީ ދެ ބޭފުޅުންނަށް އިއްވި ހުކުމުގެ އިތުރުން އެހެން ހުކުމެއް އޮތުމުންނެވެ.\nރައީސް އިބްރާހިމް މުހައްމަދު ސޯލިހް ވަނީ އެމަނިކުފާނުގެ ވެރިކަމެއްގައި ދެ ބޭފުޅުން މިނިވަން ކުރައްވަން ވައުދުވެވަޑައިގެންފަ އެވެ. އެ ދެ ބޭފުޅުންނަކީ ސުޕްރީމް ކޯޓުން އަމުރެއް ނެރެ، ސަރުކާރު ވައްޓާލަން އުޅުނު ކަމުގެ ތުހުމަތަށް ހައްޔަރުކުރި މީހުންގެ ތެރެއިން މިހާތަނަށް މިނިވަން ނުވެ ތިބި ދެ ބޭފުޅުންނެވެ.\nއިތުރު ލިޔުންތައް ސުޕްރީމް ކޯޓް ޖުޑީޝަރީ ކުރީގެ ފަނޑިޔާރު އަލީ ހަމީދު ކަރެކްޝަނަލް ސާވިސް ކުރީގެ އުއްތަމަ ފަނޑިޔާރު އަބްދުﷲ ސައީދު


Masakathah commit nuvevenee keevve?\nމަސައްކަތަށް ކޮމިޓް ނުވެވެނީ ކިީއްވެ؟\nފޮތެއް ކިޔަން ފަށައި އެފޮތް އެއްކޮށް ކިޔާ ނުނިންމާ ދޫކޮށް ލެވުނީ ކިތައް ފަހަރު ހެއްޔެވެ؟ ނެޓްފިލިކްސް އިން ފިލްމެއް ނުވަތަ ޓްރެއިލާ ބެލުމަށްފަހު ބަލަންވީ ފިލްމެއް ނޭނގި އެއްވެސް ފިލްމެއް ނުބަލާ ނިންމާލީ ކިތައް ފަހަރު ހެއްޔެވެ؟\nދުޅަހެޔޮ ސިއްހަތެއްގައި ހުރުމަށް ބަރުދަން ލުއި ކުރަން ބޭނުންވެ އެވެ. އެކަމު ޖިމަަށްގޮސް ކަސްރަތު ކުރަން ނުވަތަ ދުވަން ދާން ވަގުތު ހުސްކޮށް ނުލެވެނީ އެވެ. ފަށަން ގަސްދުކުރާ އަމިއްލަ ވިޔަފާރީގެ ލިޔެ ކިޔުން ފުރިހަމަ ކޮށްލުމަށް ވެސް ސަމާލުކަން ނުދެވި ދެއެވެ. އެއީ ކޮމިޓްމަންޓް ނުދެވުމެވެ.\nކަމެއް ހާސިލް ކުރަން ބޭނުންވާ ސަމާލުކަން އެކަމަކަށް ދީ ވަގުތު ހޯދައިގެން ހާސިލް ކުރަން މަސައްކަތް ކުރާ އާދަ އަންނަނީ މަޑުމަޑުން މަދުވަމުންނެވެ. މިހުރިހާ ކަމެއްގެ އަސްލަކީ ބިޒީ ލައިފްސްޓައިލެވެ.\nދިރިއުޅުން އޮންނަނީ އަބަދު ބިޒީވެފަ އެވެ. އެއް ކަމެއް ފަހު އަނެއް ކަމެއް ކުރަން އަވަސްވެ ގަންނަން ޖެހެއެވެ. މަޑުޖެހިލާ ކަންކަމާމެދު ވިސްނާ ފިކުރު ކުރާނެ ވަގުތެއް ނުޙޯދެ އެވެ. އަދި ކަންކަން ކުރުމުގައި ރޭވުންތެރިކަން ނުހުންނަ ނަމަ މި ކަމާއި ދިމާވެއެވެ. ކަަންކަމަށް ކޮމިޓްމެންޓް ނުދެވެނީ ތިރީގައިވާ މި ސަބަބު ތަކާހެދި ކަމަށް ވެދާނެ އެވެ.\nފަހަށް ބެހެއްޓުމުގެ އާދަ\nކަންކަން ކުރަން އެންމެ ފަހުވަގުތާ ޖެހެންދެން ބެހެއްޓުމަކީ އަށަގެންފައި އޮންނަ ސިފައެކެވެ. އެއީ "ފޫކޮޅުގައި ރޯވީމާ" ނޫނީ ކަމެއް ނުކުރާ އާދަ އެވެ. ފަހު ވަގުތު ކަންކަން ކުރުމުން ހާސިލު ކުރަން ބޭނުންވާ ކަމަކަށް ބޭނުންވާ ސަމާލު ކަމެއް ނުދެ ވެއެވެ. އަވަސް އަރުވާލައިގެން ކުރާ މަސައްކަތަކީ އެންމެ ފުރިހަމަ މަސައްކަތެކޭ ނުބުނެވޭނެ އެވެ. ވަޒީފާގެ މާހައުލުގައި މިއީ އާއްމު ކަމެކެވެ. ޓެސްޓަށް ކިޔަވާއިރު ވެސް މިހެން ދިމާވެ އެވެ.\nމީގެ ބަދަލުގައި ކަމަށް ކަމޭ ހިތައިގެން ދުރާލާ ތައްޔާރު ވެގެން ކުރާ މަސައްކަތުގެ ނަތީޖާ ފޮނިކަމީ ދަންނަ ސިއްރެކެވެ. މިކަން އިނގޭއިރު ވެސް މިގޮތަށް އަމަލު ނުކުރެވެނީ ކޮމިޓްމަންޓް ނުދެވޭތީ އެވެ.\nވަގުތުގެ ބޭނުން ކުރަން ނޭނގުން\nކުރަންޖެހޭ ކަންކަމަށް ބަލާއިރު 24 ގަޑި އިރު އޮންނަނީ ގިނަ ފަހަރަށް މަދުވެފަ އެވެ. މިއީ ގިނަ މީހުން އާއްމުކޮށް ބިޒީ ލައިފްސްޓައިލް ސިފަ ކުރުމަށް ބުނެއުޅޭ އެއްޗެއްކެެވެ. ވަގުތުގެ ބޭނުން ހެޔޮގޮތުގައި ހިފާ ވާހަކަ އަކީ ކުޑައިރު ގްރޭޑް ސްކޫލްގައި ވެސް ކިޔައިދޭ ވާހަކައެވެ. އޭރު އެ ދައްކަނީ ކޮން ވާހަކައެއްކަން ނޭގި ހިނގައިދާނެ އެވެ. ނަމަވެސް ރަނގަޅަށް ވަގުތު ބަހައިލައިގެން ކަންކަން ކުރުމަކީ ކަމެއް ކާމިޔާބު ކުރުމެ އެންމެ ބޮޑު އެއް ސިއްރެވެ. އެއްފަހަރާ ހުރިހާ ކަމެއް ކުރަން އުޅުމުގެ ބަދަލުގައި މީހާގެ ސަމާލުކަން އެއް ކަމަކަށް ހުސް ކޮށްގެން މަސައްކަތް ކުރުމުން ނަތީޖާ ފޮނިވެފައި ރަނގަޅު ވެއެވެ.\nހާސިލްކުރަން ބޭނުން ގޯލް ނޭނގުން\nކުރަން އުޅޭ ކަމެއް ހާސިލު ކުރަން ގޯލެއް ސެޓް ކުރަންވީ އެވެ. އަދި އެކަމެއް ކުރުމުގެ ކުރިން ރަނގަޅަށް މި ގޯލްއަކީ ކޮބައިކަން އެނގެން ވެއެވެ. އެކަމަކީ އެމީހަކު ބޭނުން ވެގެން ކުރާ ހިތުން ކުރާ ކަމަކަށް ވާން ޖެހެއެވެ. ވިޔަފާރިއެއް ފެށުމަކީ އަބަދުވެސް ދެކޭ ހުވަފެން ދެކޭރިއު އެއް ފަހަރު ފެއިލްވެއްޖެ ނަމަ މުޅި ވިޔަފާރި ފެށުމުގެ ހިޔާލު މުޅިން ދޫކޮށެއް ނުލާނެ އެވެ. ކާމިޔާބު މީހުންގެ އާދައަކީ ފުރަތަމަ ފަހަރު އެޅުނު "ޅައެތިން" ފިލާވަޅު ލިބިގަތުމެވެ. އަދި ވާގި ލައި އަލުން ފަށައިގަތުމެވެ.\nމިއީ އެއްވެސް މީހެއްގެ ކެތްތެރިކަން ހުންނަ ޒަމާނެއް ނޫނެވެ. މިސާލަކަށް ބަލަންޏާ ކިއޫއެއްގައި މަޑުކޮށްލައިގެން ހުންނަން ވެސް ދަތި ޒަމާނެކެވެ. އެއް ކިއުގައި ހުރެފައި އަވަސް ކުރަން އަނެއް ކިއުއަށް ބަދަލު ވެއެވެ. ބައެއް ފަހަރަށް ކަންދިމާ ކުރާ ގޮތުން ބަދަލުވާ ކިއުގައި މާ ގިނައިރުވެ އެވެ. މިއީވެސް ކޮމިޓްމަންޓްގެ މައްސަލައެކެވެ. ކަންކަމަށް ކަމޭ ހިތައިގެން ކުރަންވާ ގޮތަށް ކަންކަން ކުރުމަށް އަދާ ކުރަންވީ އެވެ.\nކާމިޔާބު ހަޔާތަކަށް އެދޭ ނަމަ ކަންކަމަށް ކޮމިޓްވާންވީ އެވެ. ގޯލް ހާސިލު ކުރުމަށް ގަދައަޅާ މަސައްކަތް ކުރަންވީ އެވެ. ކޮމިޓް ވެގެން ކުރާ ކަންކަމުގެ ނަތީޖާ ފޮނި ވެއެވެ. އަދި އެހެން މީހުންނަށް ތިމާގެ ހަޔާތުން ވެސް ފިލާވަޅެއް ލިބޭ ފަދަ ނަމޫނާ މީހަކަށް ވެވެ އެވެ.


ޔުއެފާއިން އިބްރަހިމޮވިޗުގެ މައްސަލަ ތަހުގީގުކުރަނީ\nއިބްރަހިމޮވިޗުގެ މައްސަލަ ތަހުގީގުކުރުން\nއިބްރަހިމޮވިޗަށް ތިން އަހަރުގެ ސަސްޕެންޝަނެއް އައުން ގާތް\nބެޓިން ކުންފުންޏެއްގެ ހިއްސާ އިބްރަހިމޮވިޗުގެ އަތުގައި އޮވޭ\n27 އޭޕްރިލް 2021 | އަންގާރަ 16:53\nބެޓިން ކުންފުންޏެއްގައި ސްވިޑެންގެ ތަޖުރިބާކާރު ފޯވާޑް ޒްލަޓާން އިބްރަހިމޮވިޗުގެ ކުންފުންޏެއްގެ ހިއްސާއެއް އޮންނަ ކަމަށް ތުހުމަތުކުރެވޭ މައްސަލަ ތަހުގީގުކުރަން ޔުއެފާއިން ނިންމައިފިއެވެ.\nދާދި ފަހުން ސްވިޑެންގެ މީޑިއާއަކުން ބަނީ ބެޓިން ކުންފުންޏެއް ކަމަށްވާ "ބެޓްހާޑް" ގެ 10 އިންސައްތަ ހިއްސާ އިބްރަހިމޮވިޗުގެ ކުންފުންޏެއް އަތުގައި އޮންނަ ކަމަށް ރިޕޯޓުކޮށްފައެވެ. އަދި މިކަމަށް ބާރުލިބޭ އެއް ހެއްކަކީ 2018 ވަނަ އަހަރު ބެޓްހާޑުން އެ ކުންފުނީގެ އެމްބެސަޑަރެއްގެ ގޮތުގައި އިބްރަހިމޮވިޗް ތައާރަފުކުރުން ކަމަށްވެސް ވަނީ ރިޕޯޓުކޮށްފައެވެ.\nޔުއެފާގެ ގަވާއިދު ބުނާ ގޮތުން މުބާރާތެއްގައި ކުޅޭ ކުޅުންތެރިއަކަށް ބެޓް ކުރާ އެއްވެސް ކުންފުންޏަކުން މާލީ މަންފާ ލިބޭގޮތަށް އެއްބަސްވުމެއް ނެހެދޭނެއެވެ. ދާދި ފަހުން ޔުއެފާއިން ނެރުނު ބަޔާނެއްގައި ވަނީ އިބްރަހިމޮވިޗަށް ތުހުމަތުކުރެވޭ މައްސަލަ ތަހުގީގުކުރަން އެ އިދާރާގެ އެތިކްސް އެންޑް ޑިސިޕްލިނަރީ އިންސްޕެކްޓަރެއް އައްޔަންކޮށްފައިވާ ކަމަށް ބުނެފައެވެ.\nރިޕޯޓުތައް ބުނާ ގޮތުން މި މައްސަލަ އިބްރަހިމޮވިޗުގެ މައްޗަށް ސާބިތުވެއްޖެނަމަ، އޭނާއަށް ތިން އަހަރުގެ ސަސްޕެންޝަނެއް އައުން ގާތެވެ.\nޔުއެފާއިން އިބްރަހިމޮވިޗުގެ މައްސަލަ ތަހުގީގުކުރަން ފެށިއިރު، ދާދި ފަހުން އޭނާ ވަނީ މިލާނާއެކު ހަދާފައިވާ އެއްބަސްވުން އިތުރު އެއް އަހަރަށް އާކޮށްފައެވެ. މިއީ 2019 ވަނަ އަހަރުގެ ޑިސެމްބަރު މަހުގެ ފަހުކޮޅު އަލުން އަނބުރާ މިލާނަށް ބަދަލުވުމަށްފަހު، އުމުރުން 39 އަހަރުގެ އިބްރަހިމޮވިޗް މިލާނުގެ އެއްބަސްވުން އާކުރި ދެވަނަ ފަހަރެވެ. އެގޮތުން އެންމެ ފުރަތަމަ އިބްރަހިމޮވިޗް މިލާނާ ގުޅުނީ އެއް އަހަރުގެ އެއްބަސްވުމެއްގެ ދަށުންނެވެ. އަދި ފަހުން މިދިޔަ އަހަރުގެ ސެޕްޓެމްބަރު މަހު އިބްރަހިމޮވިޗް ވަނީ މި ސީޒަނުގެ ނިޔަލަށް އެއްބަސްވުން އާކޮށްފައެވެ. އައު އެއްބަސްވުމާއެކު އަންނަ އަހަރުގެ ހޫނު މޫސުމުގެ ނިޔަލަށް އިބްރަހިމޮވިޗް މިލާނުގައި މަޑުކުރާނެއެވެ.\nމިލާނުގެ އެއްބަސްވުން އިބްރަހިމޮވިޗް އާކުރިއިރު، އޭނާ އަންނަނީ މިލާނަށް ބަދަލުވުމަށްފަހު ތަފާތު މޮޅު ކުޅުމެއް ދައްކަމުންނެވެ. އެގޮތުން މި ފަހުން މިލާނަށް ބަދަލުވުމަށްފަހު، އޭނާ ވަނީ މިހާތަނަށް މިލާނަށް ކުޅެދިން 45 މެޗުގައި 28 ލަނޑު ޖަހާފައެވެ. އަދި މި ފަހަކަށް އައިސް އިބްރަހިމޮވިޗުގެ ކުޅުން ވަރަށް ބޮޑަށް ފާހަގަވެގެންދިޔައިރު، 2016 ވަނަ އަހަރު ސްވިޑެންގެ ގައުމީ ފުޓްބޯޅަ ޓީމަށް ކުޅުން ހުއްޓާލި ފޯވާޑް ދާދި ފަހުން ވަނީ އެ ނިންމުން ބަދަލުކޮށް އަލުން ގައުމީ ޓީމަށް ކުޅެން ފަށާފައެވެ.\nމައްސަލަ ބަލައި ޔުއެފާއިން އިބްރަހިމޮވިޗް ޖޫރިމަނާކޮށްފި\nއިބްރަހިމޮވިޗަށް ޔޫރޯގައި ނުކުޅެވޭނެ\nއިބްރަހިމޮވިޗަށް ޔޫރޯގައި ނުކުޅެވިދާނެ\nމިލާނުގައި އިތުރު އެއް އަހަރަށް މަޑުކުރަން އިބްރަހިމޮވިޗް ނިންމައިފި


Aishaage kolam: ajaaibun furigenvaa kidnee! (furathama bai)\nއައިޝާގެ ކޮލަމް: އަޖާއިބުން ފުރިގެންވާ ކިޑްނީ! (ފުރަތަމަ ބައި)\nލިޔުނީ: އައިޝަތު ހާމިދު\nއައިޝަތު ހާމިދު މިވަގުތު ވަޒީފާ އަދާކުރައްވަމުން ގެންދަވަނީ ކުޅުދުއްފުށީ ރީޖަނަލް ހޮސްޕިޓަލުގެ އެކްޓިންގ ނާސިރންގ ޑައިރެކްޓަރެއްގެ ގޮތުގައި އެވެ.\nއަހަރެމެންގެ ގުނަވަންތަކުގެ ފުރިހަމަ ކަމާއެވެ. ކީރިތި ޤުރުއާނުގެ 82 ވަނަ ސޫރަތުގެ7ވަނަ އާޔަތުގައި މާތް ﷲ ވަޙީ ކުރައްވާފައި ވެއެވެ. “އެކަލާނގެއީ ތިބާ ހައްދަވައި އަދި ތިބާގެ ގުނަވަންތައް ފުރިހަމަ ކުރައްވައި އިސްކޮޅާއި ރޫފަ ގުޅޭ ގޮތަށް ތިބާލެއްވި ރަސްކަލާނގެ އެވެ”. މި ފުރިހަމަ ގުނަވަންތަކުގެ ތެރެއިން، މި ލިޔުމުގައި ބަލާލާނީ އަޖާއިބުން ފުރިގެންވާ ކިޑްނީ އަށެވެ. މިގޮތުން ކިޑްނީގެ ތަޢާރަފެއް ކިޔުންތެރިންނަށް ދެވޭތޯ ބަލާލާނަމެވެ. އޭގެ ފަހުން ކިޑްނީގެ މައިގަނޑު މަސައްކަތާއި، މަސައްކަތް ކުރަނީ ކިހިނެއްކަމާއި އަދި ކިޑްނީގައި އުފައްދާ މުހިއްމު ހޯމޯން ތަކަށް އަލިއަޅުވާލެވޭތޯ ބަލާ ނަމެވެ.\nކިޑްނީގެ ސިފަ ބައްޓަން ކުރެވިފައިވަނީ ތޮޅިއޮށަކާއި އެއްގޮތަށެވެ. އޭގެ ބޮޑުމިނަކީ އިންސާނެއްގެ އަތް މުށްކަވާލީމާ ހުންނަ ބޮޑުމިނެވެ. ކިޑްނީ ލެއްވިފައިވަނީ މައިބަދައިގެ ކަށިތަކުގެ ތިރީގައި ކަނާއަތް ފަރާތުގަޔާއި ވާއަތް ފަރާތުގައި އަހަރެމެންގެ ބުރަކަށިވާ ފަރާތުގައެވެ.\nޢާއްމުކޮށް އަހަރެމެން އެންމެންނަކީ ވެސް2ކިޑްނީ ލިބުމުގެ ހެޔޮ ނަސީބު ލިބިފައިވާ މީހުންނެވެ. އެހެން ކަމުގައި ވިޔަސް މަދު ޙާލަތްތަކުގައި އުފަންވާއިރު 1 ކިޑްނީ ހުންނަ މީހުން ތިބެއެވެ. އަދި މީގެ އިތުރުން ކިޑްނީއެއް ނަގަންޖެހޭ ޙާލަތެއް މެދުވެރިވި ނަމަވެސް އެންމެ ކިޑްނީ އަކާއެކު ދިރި އުޅެން ޖެހިދާނެއެވެ. ހަމަ އެހެންމެ، އާއިލާ މެމްބަރަކަށް ނުވަތަ ރައްޓެއްސަކަށް ވެސް2ކިޑްނީއިން ކިޑްނީއެއް ހަދިޔާ ކުރަން ޖެހިދާނެއެވެ. މިޙާލަތްތަކުގައި، މިއެންމެން ވެސް އެ މީހުންގެ ޙަޔާތް ވޭތު ކުރާނީ އެންމެ ކިޑްނީ އަކާއި އެކީގައެވެ. މިއީ ދުޅަހެޔޮ ކިޑްނީއެއްނަމަ 1 ކިޑްނީއާއެކު މުޅި ހަޔާތުގެ ހުރިހާ ދުވަސްތަކުގައި ރަގަޅު ސިއްޙަތެއްގައި ދިރި އުޅެވިދާނެ އެވެ.\nއަހަރެމެން ބޯން ބޭނުންކުރާ ފެން، ސާފުކުރާ ފެން ޕްލާންޓަކީ އެފެނުގައި އެކުލެވޭ ބޭކާރު ތަކެއްޗާއި ވިހަ މާއްދާތައް ވަކިކޮށް އެފެން ސާފުކޮށްދޭ މެޝިނެވެ. މި މެޝިން ނުވަތަ ފެން ޕްލާންޓުން، ފެން ސާފު ނުކުރެވޭނަމަ، ދެންވާނެ ގޮތް ތަސައްވަރުކުރެވޭ ހެއްޔެވެ؟ ހަމަ ޔަގީނުންވެސް އެފެން ޕްލާންޓުން އުފައްދާ، ފެން ބޯ މީހުން ވަރަށް އަވަހަށް ބަލިވާނެ އެވެ.\nއަހަރުމެންގެ ހަށިގަނޑުގައި ވެސް ވަރަށް ގިނައިން ފެން ހިމެނިފައި ވެއެވެ. އެހެނިހެން ފެނާއި އެއްފަދައިން ހަށިގަނޑުގައިވާ ފެންވެސް ސާފުކޮށް ބޭނުން ނުހިފޭ ބައިތައް ހަށިގަނޑުން ބޭރުކުރަން ޖެހެއެވެ. ﷲ ގެ ހެޔޮރަޙްމަތްފުޅުން މިމަސައްކަތް ކުރުމަށް ހަށިގަނޑުގައި ލައްވަވާފައިވަނީ އަހަރެނެންގެ އަޖާއިބުން ފުރިގެންވާ ކިޑްނީ ނުވަތަ ގުރުދާ އެވެ.\nއަހަރުމެން ބޭނުންކުރާ ކާނާޔާއި ދިޔާ ތަކެތިން ހަށިގަނޑަށް ބޭނުންވާ ހަކަތައާއި، ރައްކާތެރިކަމަށްޓަކައި ބޭނުންވާ މިންވަރު ފިޔަވައި އިތުރުވާތަކެއްޗަކީ ހަށިގަނޑަށް ބޭނުން ނުވާ ތަކެއްޗެވެ. މިތަކެތި ހަށިގަނޑުގައި ދައުރުވާ ލެޔާއެކުވެއެވެ. މިގޮތުން ލެޔާއި އެކުވާ ބައިތައް ހަށިގަނޑުން ބޭރުނުވާނަމަ، ފެން ސާފު ނުކުރެވޭ ފެން ޕްލާންޓުން ފެންބޯ މީހުން ބަލިވާ ފަދައިން، އަހަރުމެން ވެސް ބަލިވާނެއެވެ. އަދި ހަށިގަޑުގައި ލޭސާފު ނުކުރެވޭ ނަމަ އަހަރުމެންގެ ދިރިހުރުމުގެ ވިންދު ހުއްޓިދާނެ އެވެ. އެހެންކަމުން، މިމުހިންމު ގުނަވަން އަހަރެމެންގެ ދިރިހުރުމަށްޓަކާ ކުރަމުންދާ މަސައްކަތްތައް ދެނެގަނެވޭތޯ ބަލަމާ ހިނގާށެވެ.\nމައިގަނޑު މަސައްކަތްތަކަކީ ކޮބާ؟\nމިއަދަކީ ހޫނުގަދަ ދުވަހެއް ކަމަށް ބަލަމާ ހިގާށެވެ. މިއަދުގެ ހޫނުގަދަ ކަމާއިއެކު އަހަރުމެން ފެންތައްޓަކަށް ފަހު ފެން ތައްޓެއް ބޮމުން ގޮސް ގިނަ ޢަދަދަކަށް ފެން ބޮއިފީމެވެ. އެއީ ހޫނުގަދަ ކަމާއިއެކު ކަރުހިއްކުން އިތުރުވާތީ އެވެ. މި އިހުސާސް ގެނެސްދީ، ފެން ނުވަތަ ދިޔާ ތަކެތި ގިނައިން ބުއިމަށް އަހަރެމެން އެދުންވެރި ކުރުވީ ކިޑްނީގެ ހުނަރުވެރި ކަމެވެ. ހަމަ މިގޮތަށް ފިނިގަދަ ދުވަސްތަކުގައި ދިޔާތަކެތި މަދުން ބޯން ބޭނުން ވަނީވެސް، މި ގުނަވަން ހަށިގަޑުގެ ފިނި ހޫނުމިން އެއްމިންގަޑެއްގައި ބެހެއްޓުމަށް ފާރަވެރިވެފައިވާ މިންވަރުން ނެވެ.\nހަށިގަނޑު ތެރޭގައި ދަމަހައްޓަންޖެހޭ ފިނި ހޫނުމިނާއި، އަދި ހަށިގަޑަށް ބޭނުންވާ މިންވަރުގައި ލޮނާއި، ފެނާއި އެހެނިހެން މާއްދާތައް އެއް މިންގަޑެއްގައި ހިފެހެއްޓުމަކީ މިކުޑަ ކިޑްނީގެ މަސްއޫލިއްޔަތުގެ ތެރެއިން ހިމެނިގެންވާ ކަމެކެވެ. އަދިހަމަ އެހެންމެ، ހަށިގަޑުން އުނިކުރަންޖެހޭ ތަކެތި ދެނެގަނެ، އެތަކެތި ހަށިގަޑުން ބޭރުކޮށްލުމަކީ ވެސް މި ގުނަވަނުގެ ހުޝިޔާރު ކަމުގެ ތެރެއިން ހިމެނޭ ކަމެކެވެ. މީގެ އިތުރުން ވިޓަމިންސްއާއި، މިނެރަލްސް އަދި ބައެއް ހޯމޯންސް ހަށިގަޑަށް ބޭނުންވަނީ ކޮން ވަގުތުތަކެއްގައި ކަން ދެނެގަނެ، އެވަގުތު ތަކުގައި ލޭގެތެރެއަށް އެތަކެތި ފޮނުވައިލުމަކީ ވެސް ކިޑްނީގެ ޒިންމާގެ ތެރެއިން ހިމެނޭ ކަމެކެވެ. އެހެންކަމުން ކިޑްނީގައި މިމަސައްކަތް ކުރެވޭ ގޮތް ދެނެގަންނަމާ ހިނގާށެވެ.


MSS'ge furathaama boat mudhalaaeku Raajje athuvejje\nބޯޓު ރާއްޖެ އައިސްފައިވަނީ އާދިއްތަ ދުވަހު\nއިބޭރިއަން ބޯޓަކީ 20 ފޫޓްގެ 700 ކޮންޓެއިނަރު އުފުލޭ ބޯޓެއް\nއެމްއެސްއެސް އަކީ އެސްޓީއޯގެ ސަބްސިޑަރީ ކުންފުންޏެއް\nކ. މާލެ |5އޭޕްރިލް 2020 | އާދީއްތަ 12:55 | 23,558\nއެމްއެސްއެސްގެ އައިބީރިއަން ބޯޓް - ކަސްޓަމްސް\nމޯލްޑިވްސް ސްޓޭޓް ޝިޕިންގ ކޮމްޕެނީ (އެމްއެސްއެސް) ގެ ފުރަތަމަ ބޯޓު އެމް.ވީ އައިބީރިއަން މުދާލައިއެކު ރާއްޖެ އައިސްފިއެވެ.\nއާދިއްތަ ދުވަހު އެ ބޯޓު ރާއްޖެ އައިސްފައިވަނީ އަވަށްޓެރި ސްރިލަންކާއިންނެވެ. އިބޭރިއަން ބޯޓަކީ 20 ފޫޓްގެ 700 ކޮންޓެއިނަރު އުފުލޭ ބޯޓެކެވެ. ބޯޓުން ގެނައި ތަކެތީގެ ތެރޭގައި ކާޑުގެ ބާވަތްތައްތައް ހިމެނެއެވެ.\nމޯލްޑިވްސް ސްޓޭޓް ޝިޕިންގ ކޮމްޕެނީ ޕްރައިވެޓް ލިމިޓެޑުގެ ނަމުގައި ސަބްސިޑަރީ ކުންފުންޏެއް އުފައްދާ ރަޖިސްޓްރީ ކޮށްފައިވަނީ މާޗް މަހުއެވެ. އެމްއެސްއެސްގެ ނަމުގައި ކުންފުނި އުފެއްދުމުގެ މައިގަނޑު މަގްސަދަކީ ދިވެހިރާއްޖެއަށް އެތެރެކުރާ މުދާ ވީހާވެސް ހެޔޮ އަގެއްގައި ދިވެހި ކުންފުންޏެއް މެދުވެރިކޮށް ގެނެވޭނެ މަގުފަހިކޮށް ދިނުމެވެ.\nއެ ކުންފުންޏަކީ އެސްޓީއޯގެ 99.99 އިންސައްތަ އަދި ފިއުލް ސަޕްލައިސް މޯލްޑިވްސް ޕްރައިވެޓް ލިމިޓެޑުގެ 0.01 އިންސައްތަ ހިއްސާ ހިމެނޭ ކުންފުންޏެކެވެ.\nރާއްޖޭގެ އެންމެ ފުރަތަމަ ޝިޕިންގ ލައިން، މޯލްޑިވްސް ނެޝަނަލް ޝިޕިންގ ލިމިޓެޑް (އެމްއެންސީއެލް) އުފައްދާފައިވަނީ ކުރީގެ ރައީސް އިބްރާހިމް ނާސިރު ވެރިކަމުގައެވެ. އެ ޝިފިންގ ލައިނަކީ އޭރު މި ސަރަހައްދުގެ ވެސް އެންމެ ވަރުގަދަ އެއް ޝިޕިންގ ލައިންއެވެ. އޭރު އެމްއެންސީއެލް ގައި 60 އަށްވުރެ ގިނަ ބޯޓު އޮތެވެ.\nސަރުކާރުގެ އަމާޒަކީ، އައު ޝިޕިންގ ކުންފުންޏައެކު ސަރަހައްދުގެ ވަރަގުދަ ޝިޕިންގ ކުންފުންޏަކަށް އެ ކުންފުނި ހެދުމެވެ. ސަރުކާރުން އަންދާޒާކުރާގޮތުގައި އައު ކުންފުންޏާއެކު ދައުލަތަށް ބޮޑު ފައިދާއެއްވެސް ލިބޭނެ އެވެ.


Raees Trump hospital in dhookollaifi\nރައީސް ޓްރަމްޕް އެނބުރި ވައިޓް ހައުސްއަށް ވަޑައިގެން ޓްރޫމަން ބެލްކަނީގައި ހުންނަވައި މާސް ނައްޓާލައްވަނީ\nއެމެރިކާގެ ރައީސް ޑޮނަލްޑް ޓްރަންޕް ހޮސްޕިޓަލުން ދޫކޮށްލައިފި އެވެ.\nއެމަނިކުފާނު ވޯލްޓާ ރީޑް ނެޝަނަލް މެޑިކަލް ސެންޓަރުން ނުކުމެވަޑައިގަތީ އެމެރިކާ ގަޑިން ރޭ އިރު އޮއްސި 6:38 ގައެވެ. އެއީ ރާއްޖޭގެ ގަޑިން ރޭގެ މެންދަމު 3.38 ގައެވެ. ހޮސްޕިޓަލުން ނުކުމެ ވަޑައިގަތުމަށް ފަހު ނޫސްވެރިންގެ ސުވާލުތަކަށް ޖަވާބު ދެއްވުމަށް މަޑު ނުކުރައްވާ ހަމައެކަނި "އެންމެނަށް ވަރަށް ބޮޑަށް ޝުކުރިއްޔާ" އޭ ވިދާޅުވުމަށް ފަހު އެމަނިކުފާނަށް ހާއްސަ ކުރެވިފައިވާ މެރިން ވަން ހެލިކޮޕްޓަރުގައި 20 މިނިޓްގެ ދަތުރުފުޅެއް ކުރައްވާ ވައިޓް ހައުސް އަށް ވަޑައިގަތީ އެވެ.\nހެލިކޮޕްޓަރު ސަދަން ލޯން އަށް ޖެއްސުމާއެކު އާންމުކޮށް ބޭނުން ނުކުރައްވާ މަގަކުން ވަޑައިގަތުމަށް ފަހު އެމެރިކާ ގަޑިން 6:58 ގައި ވައިޓް ހައުސްގެ ސިޑިން ފުރަތަމަ ބުރީގެ ޓްރޫމަން ބެލްކަނީއަށް ރައީސް ޓްރަމްޕް އަރާ ވަޑައިގަތެވެ.\nއެތަނުގައި ގިނިކަންޏާ ހުންނަވައި ފޭސް މާސްކް ނަންގަވައި ދެ ބޮޑުވައި އިނގިލިން ނޫސްވެރިންނަށް އިޝާރަތް ކުރެއްވި އެވ. އަދި މެރިން ވަން ހެލިކޮޕްޓަރު ނައްޓާލުމާއެކު ސެލިއުޓް ކުރެއްވުމަށް ފަހު އެތެރެއަށް ވަދެވަޑައިގެންނެވީ އެވެ. ޓްރަންޕް ބެލްކަނީއަށް ނުކުމެވަޑައިގެންނެވިއިރު އެމަނިކުފާނުގެ އެހީތެރިން ވަނީ އެތަނުގައި ބަރިއަކަށް އެމެރިކާގެ ދިދަ ޖަހާފައި ވެއެވެ.\nއެނބުރި ވައިޓް ހައުސްއަށް ވަޑައިގަތުމުގެ ކުރިޔަށް ހޮސްޕިޓަލް ދޫކޮށް ވަޑައިގަންނަވާ ކަމަށް ވިދާޅުވެ ޓްވީޓް ކުރެއްވި އެވެ. އެގޮތުން "އަޅުގަނޑު ވޯލްޓާ މެޑިކަލް ސެންޓަރުން ރޭގަނޑު 6.30 ގައި ދަނީ" ކަމަށް އިއުލާން ކުރެއްވި އެވެ.\n"ހާލު ވަރަށް ރަނގަޅު. އަޅުގަނޑަށް އިހުސާސް ކުރެވެނީ މީގެ 20 އަހަރުގެ ކުރިއަށް ވުރެ ވެސްް ރަނގަޅުހެން" ރައީސް ޓްރަންޕް ވިދާޅުވި އެވެ.\nމިލިޓަރީ ހޮސްޕިޓަލަށް ރައީސް ޓްރަންޕް ގެންދެވުނީ މިދިއަ ހުކުރު ދުވަހު ހަވީރު ވައިޓް ހައުސް އިން ޓްރަންޕް އާއި އެމަނިކުފާނުގެ އަނބިކަބަލުން މެލާނިއާ ޓްރަންޕް ކޮވިޑަށް ޕޮޒިޓިވް ވިކަން އިއުލާން ކުރިތާ ކުޑަ ވަގުތުކޮޅެއް ތެރޭގަ އެވެ.\nޑޮކްޓަރުން ވިދާޅުވަނީ ވޭތުވެދިޔަ 24 ގަޑިއިރުތެރޭގައި ޓްރަންޕް ވަނީ ހޮސްޕިޓަލުން ވައިޓް ހައުސް އަށް ބަދަލުކުރާ ވަރަށް ސިއްހީ ހާލުކޮޅު ރަނގަޅުވެފައި ކަމަށެވެ. ޓްރަންޕުގެ ޕާސަނަލް ފިޒީޝަން ޑރ.ސީން ކޮންލޭ ވިދާޅުވީ ޓްރަންޕުގެ ހުމުގެ އެއްވެސް އާލާސްކަންފުޅެއް ނެތްތާ މިހާރު 72 ގަޑިއިރުވެފައިވާ ކަމަށެވެ. އަދި ދެ ފަހަރެއްގެ މަތިން ކުޑަކޮށް އޮކްސިޖަން ދެވިފައިވާ ކަމަށެވެ.\nޓްރަންޕުގެ ނަފްސާނީ ހާލުކޮޅާއި ބެހޭ ގޮތުން ޑޮކްޓަރާއި ނޫސްވެރިން ސުލުލު ކުރުމުން ވިދާޅުވީ ރައީސަކީ ހިތްވަރުގަދަ ޕޭޝަންޓެއް ކަމަށެވެ. އަދި އެމަނިކުފާނަށް ފަރުވާ ދެއްވާ ޓީމަށް ފުރިހަމަ އަށް އެއްބާރުލުން ދެއްވާ ކަމަށެވެ.\nކޮންލޭ އިތުރަށް ވިދާޅުވީ ރައީސް ޓްރަންޕް އަދި ވަނީ ނުރައްކަލުން އެކީގައި ސަލާމަތްވެ ވަޑައިގެންފައި ނޫން ކަމަށެވެ. ޓްރަންޕް ވައިޓް ހައުސް އަށް ބަދަލުވެވަޑައިގަތުމުން އެމަނިކުފާނަށް ފަރުވާ ދެއްވާ މެޑިކަލް ޓީމުން 24 ގަޑިއިރު ދުނިޔޭގެ އެންމެ މަތީ ފެންވަރުގެ ހިދުމަތް ދެއްވާނެ ކަމަށެވެ.\nހާލު ވަރަށް ރަނގަޅު. އަޅުގަނޑަށް އިހުސާސް ކުރެވެނީ މީގެ 20 އަހަރުގެ ކުރިއަށް ވުރެ ވެސްް ރަނގަޅުހެން،\nޑޮނަލްޑް ޓްރަންޕް | އެމެރިކާގެ ރައީސް\nޓްރަންޕުގެ ފުއްޕާމޭގެ ސްކޭނެއް ކުރެވުނުތޯ އާއި އެންމެ ފަހުން ކޮވިޑަށް ނެގެޓިވްވީ ކޮންއިރަކުތޯ ކުރެވުނު ސަުވާލަށް ތަފްސީލީ ޖަވާބެއް ނުދެއްވަ އެވެ. އޭގެ ބަދަލުގައި ވިދާޅުވީ މަސައްކަތް ކުރައްވަނީ ގައިންގަޔަށް އަރާ ބަލި ތަކާބެހޭ ތަޖުރިބާކާރުންގެ ލަފާގެ މަތިން ވައިޓް ހައުސް ގައި ރައީސް ޓްރަންޕް އާއި އެމަނިކުފާނުގެ އަރިހުގައި އުޅުއްވާ ބޭފުޅުންގެ ރައްކާތެރިކަމަށްޓަކައި އަޅުއްވަންޖެހޭ ހުރިހާ ފިޔަވަޅެއް އަޅުއްވައިގެން ކަމަށެވެ.\nޓްރަންޕް ހޮސްޕިޓަލުން ވައިޓްސް ހައުސްއަށް ވަޑައިގަތުމުގެ ކުރިން ކޮވިޑަށް ބިރު ނުގަތުމަށް ވެސް ވަނީ ގޮވާލައްވާފަ އެވެ..\n"ބިރު ނުގަނޭ، ކޮވިޑަށް ތިބޭފުޅުންގެ ދިރިއުޅުމުގެ މައްޗައް ގަދަވެގަތުމުގެ ފުރުސަތު ނުދެއްވާ. އަޅުގަނޑުމެން ޓްރަންޕުގެ ވެރިކަމުގައި ވަރަށް ރަނގަޅު ބޭހާއި މައުލޫމާތު ތަރައްގީ ކޮށްފިން" ޓްރަންޕް ވިދާޅުވި އެވެ.\nއެމެރިކާ ޑޮނަލްޑް ޓްރަމްޕް އެމެރިކާގެ ރިޔާސީ އިންތިހާބު 2020


SunOnline: Iran ge hatharu diplomatun adhives Israel ge jaluge eba thibi\nއީރާނުގެ ހަތަރު ޑިޕްލޮމެޓުން އަދިވެސް އިސްރާއީލުގެ ޖަލުގައި އެބަތިބި: އީރާން\nމުހައްމަދު އައުޒަމް 05 Jul 2019, 20:13\nވީނުވީއެއް ނޭނގި ގެއްލިފައިވާ އީރާނުގެ ހަތަރު ޑިޕްލޮމެޓުން--\nނަވާރަ ސަތޭކަ އަށްޑިހަ ދެވަނަ އަހަރު ލުބްނާނުގައި ހަރަކާތްތެރިވަނިކޮށް ގެއްލުނު އީރާނުގެ ހަތަރު ޑިޕްލޮމެޓުން އަދިވެސް އިސްރާއީލުގެ ޖަލުގައި އެބަތިބި ކަމަށް އީރާނުން ބުނެފިއެވެ.\nގެއްލުނު ޑިޕްލޮމެޓުންގެ ތެރޭގައި އަހުމަދު މުތަވައްސިލިއާން، ސައްޔިދު މުހުސިން މުސާވީ، ތަގީ ތަސްތެގާރު މޮގަދަމް އަދި ކަޒީމް އަޚްވާން ހިމެނެއެވެ.\nއީރާނުގެ ފޮރިން މިނިސްޓްރީން ބުނީ އެ ހަތަރު ޑިޕްލޮމެޓުންވެސް ހައްޔަރުކޮށްފައިވަނީ ލުބްނާންގެ އުތުރު ސަރަހައްދުގައި އުޅެނިކޮށް ކަމަށެވެ.\nއީރާނުން ބުނީ އެ ހަތަރު ޑިޕްލޮމެޓުންވެސް ހައްޔަރުކުރީ ލުބްނާނުގައި އެ ދުވަސްވަރު ހަނގުރާމަ ކުރަމުން ދިޔަ ޖަމާއަތަކުން ކަމަށެވެ. އަދި އެ އަށްފަހު އެ ހަތަރު ޑިޕްލޮމެޓުން އިސްރާއީލާ ހަވާލުކުރީ ކަމަށްވެސް އީރާނުން ބުންޏެވެ.\nއީރާނުގެ ޑިޕްލޮމެޓަކުން ގެއްލުނު ދުވަސްވަރަކީ އިސްރާއީލުން ދެކުނު ލުބްނާން ހިފައިގެން އުޅުނު ދުވަސްވަރުވެސް މެއެވެ. އެހެންކަމުން އެ ޑިޕްލޮމެޓުން ގެއްލުނީ އިސްރާއީލުގެ ސަބަބުން ކަމަށް އީރާނުން ބުނެއެވެ.\nހަތަރު ޑިޕްލޮމެޓުން ގެއްލުނުތާ 37 އަހަރު ފުރިފައިވާއިރު، އެ ހަތަރު ޑިޕްލޮމެޓުން ހޯދުމަށް ބައިނަލްއަގުވާމީ ދުނިޔެއިން އެއްވެސް މަސައްކަތެއް ނުކުރާކަމަށް ބުނެ އީރާނުން ވަނީ ވަރަށް ބޮޑަށް ފާޑުވެސް ކިޔައިފައެވެ.\nޑިޕްލޮމެޓުންތައް ވީގޮތެއް ހޯދުމަށް ލުބްނާނުން ފާއިތުވި އަހަރުކޮށްފައިވާ މަަސައްކަތްތަކަށްވެސް އީރާނުން ވަނީ ޝުކުރުއަދާކޮށްފައެވެ.\nއީރާނުގެ ތެޔޮޓޭންކަރެއް ގޮވައި ރަތް ކަނޑަށް ތެޔޮ ބޭރުވަނީ\nއީރާނުގެ އަންހެނުންނަށް ދަނޑަށް ވަނުމުގެ ހުއްދަ ދެނީ\nޕައިރެޓުން ހިފެހެއްޓި މީހަކު4އަހަރު ފަހުން ދޫކޮށްލައިފި


Maumoon ge4beyfulhun dharani dhakkavaifi\nމައުމޫންގެ ހަތަރު ބޭފުޅުން: އެ ބޭފުޅުންގެ ދަރަނި ވަނީ ދައްކާފަ - މުހައްމަދު އަފްރާހް | އަވަސް\nއިމާރާތެއް ކުރުމުގެ އަގު ނުދައްކާ ކަމަށް ބުނެ ރަޝީދު ކޮންސްޓްރަކްޝަން އެންޑް ކާޕެންޓްރީ (އާރްސީސީ) އިން ކުރީގެ ރައީސް މައުމޫން އަބްދުލް ގައްޔޫމްގެ ހަތަރު ބޭފުޅުންގެ މައްޗަށް ސާބިތުވެފައި އޮތް ދަރަނި އެ ބޭފުޅުން ދައްކަވައިފި އެވެ. އާރްސީސީއަކީ ކުރީގެ ޑިފެންސް މިނިސްޓަރު މުހައްމަދު ނާޒިމްގެ އާއިލީ މަސްލަހަތު އޮންނަ ކުންފުންޏެކެވެ.\nރައީސް މައުމޫންގެ އަރިސް ބޭފުޅަކު ވިދާޅުވި ގޮތުން މިއަދުގެ ވަގުތެއްގައި ދަރަނީގެ ފައިސާ ކޯޓަށް ދައްކާ ވަނީ ހަލާސްކޮށްފަ އެވެ. އެ މައްސަލާގައި އެ ހަތަރު ބޭފުޅުން ދައްކަން ޖެހޭ ކަމަށް ސިވިލް ކޯޓުން 2017 ވަނަ އަހަރުގެ ތެރޭގައި ހުކުމްކުރީ 2.1 މިލިއަން ރުފިޔާ އެވެ.\nއެ ފައިސާ މިއަދާ ހަމައަށް ނުދައްކާ އޮތީ، އެ ދަރަންޏަށް ޒިންމާވާން ޖެހޭ ކަމަށް ގަބޫލުނުކުރާ ކަމަށް ބުނެ ފާރިސް މައުމޫނާއި ދުންޔާ މައުމޫނާއި ޔުމްނާ މައުމޫން އަދި ޣައްސާން މައުމޫން އެ މައްސަލަ ހައިކޯޓުގައި އިސްތިއުނާފުކޮށްފައިވާތީ އެވެ. ނަމަވެސް މިދިޔަ ހަފުތާގެ ތެރޭގައި އެ ހަތަރު ބޭފުޅުން ހައިކޯޓަށް ހުށަހެޅި މައްސަލަ ވަނީ ބޭރުކޮށްލާފަ އެވެ.\nއެ މައްސަލަ ބޭރުކޮށްލީ، ޣައްސާންގެ ފަރާތުން އެ މައްސަލާގެ ޝަރީއަތުގެ އަޑުއެހުމަށް ހާޒިރުވާން ޖެހޭ ފަރާތުން ހާޒިރުވެފައިނުވާތީ އެވެ.\nޣައްސާން އަދި ފާރިސް އަންނަ ރައްޔިތުންގެ މަޖިލީހަށް ކުރިމަތިލައްވާއިރު، އެ ދަރަނި އޮތުމުން އެ ދެ ބޭފުޅުންގެ ޝަރުތަކާ ގުޅޭ ގޮތުން ދިޔައީ ބައެއް މީހުން ސުވާލު އުފައްދަމުންނެވެ. ސާބިތު ދަރަންޏެއް އޮވެ، ހުކުމާ އެއްގޮތަށް ފައިސާ ދައްކަމުން ނުދާނަމަ، މަޖިލިސް މެންބަރު ކަމަށް ވާދަ ނުކުރެވޭނެ އެވެ.\nސަރުކާރުގެ މިނިސްޓަރެއްގެ މަގާމުގައި ހުންނެވި ޔުމްނާ މައުމޫން އެންމެފަހުން ހާމަކުރެއްވި އެކަމަނާގެ މާލީ ބަޔާނުގައި ވެސް އެ ދަރަނި ފާހަގަކޮށްފައިވެ އެވެ.\nހަތަރު ބޭފުޅުންގެ ނަމުގައި ޗާންދަނީ މަގުގައި އޮންނަ ބިމެއްގައި އިމާރާތްކުރި އިމާރާތަށްވާ ފައިސާ ދެއްކުމަށް އެ ބޭފުޅުން އިންކާރު ކުރެއްވީ އިމާރާތް ހަދާފައިވާ ފެންވަރު ރަނގަޅު ނޫން ކަމަށް ވާތީ އެވެ. އަދި އެ އިމާރާތުގައި ގިނަ މަސައްކަތްތަކެއް ނުނިމި ހުރި ކަމަށް ވެސް އެބޭފުޅުން ވަނީ ވިދާޅުވެފަ އެވެ.\nނަމަވެސް ސިވިލް ކޯޓުގެ ހުކުމުގައި ބުނީ، އެ އިމާރާތް ނިންމައި އިމާރާތާ ހަވާލުވެ އާރްސީސީއަށް ލިޔުން ވެސް ދީފައިވާ ކަމަށެވެ. އިމާރާތުގެ މަސައްކަތްތައް ކުރިއަށް ދިޔައިރު ހަތަރު ބޭފުޅުންގެ ފަރާތުން އެތަން މޮނީޓާކޮށްފައިވާކަން ވެސް އެނގެން އެބަ އޮތް ކަމަށް ހުކުމްގައިވެ އެވެ. އެހެންވެ، ފައިސާ ނުލިބިގެން އާރްސީސީއިން ދައުވާކުރުމުން މިހާރު ތަނުގެ ހާލަތާމެދު ސުވާލު އުފެއްދުމަކީ އެ ފައިސާ ނުދީ ހިފަހައްޓަން އޮތް އުޒުރެއް ނޫން ކަމަށް ހުކުމްގައިވެ އެވެ.\nރައީސް މައުމޫން އަބްދުލްގައްޔޫމް ދުންޔާ މައުމޫން މުހައްމަދު ނާޒިމް + ފާރިސް މައުމޫން ޣައްސާން މައުމޫން ޔުމްނާ މައުމޫން މަޖިލިސް އިންތިހާބު 2019


(23 ފެބްރުއަރީ 2021 އާ ގުޅޭ)\n"ސައި ނިމިއްޖެ، ދެން ނުބޮވޭނެ... އެއަށްވުރެ ކުރީން ކޮފީ ވެސް ނިމިއްޖެ، މިހުރީ ވަރަށް ފުރިފަ." އަސްލަން ތެދު ހާމަކުރި އެވެ.\n"އެހެންވިޔަސް އާދެބަލަ، ތިގެއަށް އަހަރެމެން ދާންވީ ދޯ." ލޫނާ ބުންޏެވެ. އޮފީހަށް އަޔަސް މިހާރު އަސްލަންއާ ބައްދަލެއް ނުވެއެވެ. އެގެއަށް އޭނާ އައިފަހުން ވެސް އެތައް ދުވަހެއް ވެއްޖެއެވެ. އޭނާ ހުރީ ނުހަނު ބޮޑަށް އަސްލަން ދުށުމަށް ބޭނުންވެފަ އެވެ.\n"އުހޫން! މިއަދަކު ނޫން..." އަސްލަން ބުންޏެވެ. އޭނާ މީހަކާ އިންކަން ކައިރީގަ އުޅޭ އެއްވެސް މީހެއް ގާތު ނުބުނެ އެވެ. އެމީހުން ދައްކާނޭ ވާހަކައާ މެދު އަސްލަން ހާސްވެ އެވެ. އޮފީސްތެރޭގައި އެ ޚަބަރު ފެތުރޭލެއް އަވަސްވާނޭ ކަން ވެސް އެނގެއެވެ. ބައެއްގެ ދުލަކު ނުހިފެއްޓޭނެ އެވެ. ދިމާ ކުރާނޭކަން ވެސް އެނގެއެވެ. މީހަކާ އިންނަން އުޅޭ ކަމުގެ އިޝާރާތެއް ކޮށް ނުލިތާ ކައިވެނީގެ ވަލީމާއެއް ބޭއްވިއިރު ދަޢުވަތެއްހާ ހިސާބު ވެސް ނުލިބުމުން ކުދި ކިޔާނޭ މީހުން ގިނަވާނެ އެވެ. އެކަމުގެ ބަދަލު އެމީހުން އަތުލާނޭކަން ޔަގީންވެއެވެ. ކައިވެނީގެ ސައި ކޮންމެވެސް ސިފައެއްގައި ދޭން ޖެހޭނެކަން ޔަގީނެވެ. އެކަމާ އޭނާ ކަންބޮޑެއް ނުވެއެވެ.\n"ތިހާ ބިޒީވެގެން ކީއްތަ ތިކުރަނީ؟" އަސްލަން ދިން ޖަވާބާ ގަޔާ ނުވެގެން ލޫނާ އެއްސެވެ.\n"ގޭތެރޭ ކަމެއް ކޮށްލަނީ." އަސްލަންއަށް ސާފު ބަހުން ވާހަކަ ދައްކަން އުނދަގޫވެއްޖެ އެވެ. މީ ކަމެއް ފޮރުވަން އޭނާ އެއް ދޮގު ހެދުމުން ނުކުތް ނަތީޖާ އެވެ. މީހަކާ އިނުމަކީ އޭނާ ކުރި ނުބައި ކަމެއް ނޫނެވެ. އެހެންވިޔަސް އެ ވާހަކަ ދައްކަން އޭނާ ޖެހިލުން ވަނީ އިންތިހާއަށެވެ. ތިމާ ހާދަ ބަދަލުވެއްޖެޔޭ އަސްލަންގެ އަމިއްލަ ހިތަށް ވެސް އެރިއެވެ. މީ ކުރިއަކުން އޭނާ އުޅުނު ގޮތެއް ނޫންކަން އަމިއްލަ ނަފްސަށް ބުނަން އެނގެއެވެ.\nކައިވެނި އިޢުލާން ކުރީ ދުނިޔެމަތިން އަސްލަން ބޭނުންވީ އެންމެ ބޮޑު އުފާވެރިކަން ހާސިލުވި މީހަކު ފަދައިންނެވެ. ގާތްކަން އޮތް ކޮންމެ މީހަކަށް އެ ޙަފުލާއަށް އޭނާ ދަޢުވަތު ދިނެވެ. އަނބިމީހާގެ ނަން އެ ދުލުން ކިޔާލެވެނީ ފަޚުރުވެރި ކަމާއެކުއެވެ. އެއީ އޭނާގެ ހައްޤެއްކަން ޢަމަލުތަކުން މީހުންނަށް ފެންނާނޭކަން ގައިމެވެ. މައިރާއަކީ އަސްލަންގެ ދުނިޔެ އެވެ. މައިރާއާ ވަކިނުވާއިރު އުފާވެރިކަމުގެ ޖަޒުބާތުގެ އަސަރުތައް އެ މޫނާ ނުހަނު ރައްޓެއްސެވެ. ނުތަނަވަސްކަމެއް ލިބިއްޖެނަމަ މައިރާގެ އުނގުގައި ބޯ އަޅާލާ ހިނދުން އެ ހާސްކަމެއް ދުރުވެ ދެއެވެ. ހުރިހާ ކަމެއްގެ ޝިފާ ކަމުގައި އޭރު އަނބިމީހާ ވިއެވެ. އޭނާ މައިރާއާއި ނޯޔާ އަޅާ ކިޔަނީ އެއް ނޫނެވެ. އެ ދެމީހުންނަކީ ތަފާތު ދެމީހުންނެވެ. އުޅުމާއި ތަބީޢަތާއި ބައްދަލުވާ ހިނދު ކޮށްލާ އިޝާރާތާއި މިޒާޖު ވެސް ތަފާތެވެ. އެންމެ ފަހަރަކު އޭނާ އަތް ދަމާލި ނަމަވެސް އެ އަތުގައި ނޯޔާ ޖެހޭހާ ގާތްކަން ވެސް އެނގެ އެވެ. އަދި އޭނާ ނޯޔާގެ އަތުގައި ހިފައިފިނަމަ އަތް ފޮޅުވާ ނުލާނޭކަން ވެސް އަސްލަންގެ ޟަމީރަށް ޔަގީން ވެއެވެ. ދެމެދަށް ވަންނަނީ ހަޔާތުގައި އެންމެ ލޯބިވި އަނބިމީހާގެ ހަނދާންތަކެވެ. ތިން ދަރީންގެ މަންމަގެ މަތިން ހަނދާން ނެތިދާނޭ ކަމުގެ ބިރެވެ. ހިތުގައި ބިންވަޅުނެގި ލޯބީގެ މައްޗަށް ނޯޔާގެ ލޭފަތި އަދާތައް ކުރި ހޯދަފާނޭތީ އެވެ. ލޯތްބަށް ވަގުތު ނުދެވެނީސް ހަށިގަނޑުގެ ހިފެހެއްޓުން ދޫވެ ދާނުގެ ބައިވެރިއަކަށް ނޯޔާ ޚިޔާރު ކުރެވިދާނޭތީ އެވެ. އެ ހުރިހާ ގުޅުމަކަށް ހުއްދަ ލިބިފައި ވިޔަސް އަސްލަންގެ އަމިއްލަ އުސޫލުތަކުގައި ހިފަހައްޓަން އޭނާ ގަދައަޅާ މަސައްކަތް ކުރެއެވެ.\nގެއަށް އައިސް އުޅޭ ގާތް ރައްޓެހިންނަށް ގޭގެ ދޮރު ކުއްލިއަކަށް ބަންދެއް ނުކުރެވޭނެ އެވެ. އެކަމުން އެކުވެރިކަމުގެ ގުޅުން ހީނަރުވެދާނޭތީ އެވެ. ލޫނާގެ ސުވާލުތައް ގިނަވި އެވެ. ކޮންމެ ފަހަރު އަސްލަން އުޒުރުތަކާއެކު ވާހަކަ ހަމަޖައްސާލަނީ އެވެ. އޭނާ ފޯނުކޯލު ނިންމާލި އިރު ވާހަކަ ދައްކަން އިނދެވުނީ އެނދުގަ އެވެ. ތެދުވެގެން ކޮޓަރިން ނުކުތީ ދެބެން ކުރާ ކަމެއް ބަލައިލުމަށެވެ. ކޮޓަރިން ނުކުތުމާއެކު ފުރަތަމަ ވެސް އަސްލަންގެ ލޮލުގައި އަޅައިގަތީ ފޯނު ކަންފަތުގައި ޖައްސާލައިގެން ބެލްކަނީގައި ހުރި ނޯޔާ އެވެ. ފޯނު ތިރިކޮށްލައި އެއަށް ބަލަން ފެށީ ސީރިއަސް ކަމާއެކު އެވެ. އެ މޫނުން ފާޅުވާ އަސަރުތަކުން އެއީ ކާކުގެ ކޯލެއް ކަމާމެދު އަސްލަންގެ ހިތުގައި ސުވާލު އުފެދުނެވެ. އަހާލަން ކުއްލިއަކަށް ހިތް ބޭނުންވީ ކީއްވެ ކަމެއް ނޭނގެ އެވެ. ނަމަވެސް އޭނާގެ ފަސްޖެހުން އެފަދަ ސުވާލަކަށް ފުރުޞަތެއް ނުދިނެވެ. ސޯފާގައި ތިބި ދެބެންގެ ގާތަށް އަސްލަން އަންނަން ފެށި އެވެ. ނޯޔާއަށް އޭނާ ފެނުމާއެކު އެ މޫނުގައިވީ ނުތަނަވަސްކަން އެއްފަރާތްކޮށްލިކަން އަސްލަން އަށް ފާހަގަވި އެވެ. ހަލުވި ފިޔަވަޅުގައި ނޯޔާ ގޮސް ކޮޓަރިއަށް ވަނީ އެވެ. ހިތުގައި ސުވާލުތައް ފުނިޖެހެން މެދުވެރި ސަބަބަކަށް ނޯޔާގެ އެ ޢަމަލު އަސްލަންއަށް ވިއެވެ.\n"ކާކުބާ ގުޅީ؟... ކިހިނެއްވީބާ؟" ކުދީންގެ ގާތު ސޯފާގައި އަސްލަން އިށީންއިރު އޭނާއަށް ފާހަގަ ނުވިޔަސް ހުރިހާ ސަމާލުކަމެއް ނޯޔާ އަތުލައިފިކަން ޔަގީނެވެ.\nސޯފާގައި ސާރާ އިށީނދެލައިގެން އިނެވެ. މަލްސާ އޮތީ އޮށޯވެލައިގެންނެވެ. ދެ ކުދީން ކާޓޫނު ބަލަނީ އެވެ. ކައިރީގަ ހުރި ހެއްލޭ ގޮނޑީގައި އަނުމް އޮތެވެ. ތިން ކުދީންނަށް ވަކިވަކިން އަސްލަން ބަލާލި އެވެ. ކުރިއަށް އޮތީ ސްކޫލުތައް ފެށޭނޭ ދުވަހެވެ. އެކަމާ އޭނާ އެ ދެބެންނާ ވާހަކަ ދައްކަން ހުރީ ގަސްދު ކޮށްގެންނެވެ. ޗުއްޓީ ކުރުކޮށްލައި އޮފީހަށް އެނބުރި ނުކުންނަން އަސްލަން ގަސްދު ކުރާއިރު ޢާއިލާއާއެކު ހޭދަކުރާ ވަގުތު މަދުވާނެ އެވެ. ހުރިހާ ވަގުތަކު ދަރީންގެ ކަންކަން ކޮށްދިނުމަށް އޭނާއަކަށް ނުހުރެވޭނެ އެވެ. ސްކޫލަށް ގެންދިއުމާއި ބަލާ ދިއުމަކީ ކޮންމެ ދުވަހަކު އަސްލަންއަށް ކުރެވޭނޭ ކަންކަމެއް ނޫނެވެ. ކުރީން އޭނާއަށް އެފަދަ ކަންކަމުގައި އެހީވަނީ ރިދާނެވެ. ސްކޫލު ދޮށަށް މަންމަ ފޮނުވުމުގެ ބަދަލުގައި ރިދާން ހުންނަނީ އެހީވާން ތައްޔާރަށެވެ. އެ މައުޟޫޢުއަކީ ނޯޔާއާ މަޝްވަރާ ކުރަން އަސްލަން ގަސްދު ކޮށްފައި ކަމެކެވެ. ދަރީންގެ ހުރިހާ މަސްޢޫލިއްޔަތެއް ނަގައިގެން ހުރި މީހަކީ ނޯޔާއަށް ވީމައެވެ. އޭނާ ހުއްޓަސް ނެތަސް ދަރީންނަށް ބޭނުންވާ ކަންކަން ދެނެގަތުމާއި އެކަންކަން ކޮށްދިނުމުގައި ނޯޔާ ކުޅަދާނައެވެ.\n"ކަމަކާ ބޯގޮވައިގެންތަ އެ އުޅެނީ؟" ސައި ކޯވަރު ދިރުވާލައި ލޫނާ އަހާލީ ކުރިމަތީ އިން ހުސެންގެ ގާތުގައެވެ. އޭނާ ދެއްކި ވާހަކައާ ގުޅުވާފައެވެ. އަސްލަން ބައިވެރި ނުވުމުން އޮފީހުން ނުކުތުމުގެ ޚިޔާލު ލޫނާ ދޫކޮށްލީ އެވެ. ދެ މީހުން ތިބީ ސައި ކޮޓަރީގަ އެވެ. ބޭރުން ގެނައި ހެދިކާއާ ސައިބޯށެވެ.\n"ނޭނގެ ތިއެއްވެސް، މި ބުނީނު މަށަށް ވެސް ދިނީ ލޫނާއަށް ދިން ކަހަލަ ޖަވާބެކޭ، ބޯސަކަރާތްވާނެ ދޯ، އެހާލު ޖެހުނީމަ މަ ނަމަވެސް ބޯގޮވާނެ." ހުސެން ބުންޏެވެ.\n"އެކަމަކު ދެން އެގޮތަށް އަބަދު އުޅުން ހެލްތީ ދިރިއުޅުމަކަށް ނުވާނެ، މޫވްއޯން ކުރަންޖެހޭނެ، މައިއަކީ އަހަރެންގެ ވެސް ފްރެންޑެއް، މަރަކީ ހިފެހެއްޓޭނެ ކަމެއްނޫން، ކިހާ ދުވަހެއްމިވީ އޭގެ ފަހުން، އަސްލަންގެ ފެމެލީ ވަރަށް ސަޕޯޓިވް، އަހަރެން ކައިރީ ބުނެލިޔަސް އޭނާއަށް އެހީވާނެކަން އެނގޭނެ." އަސްލަން ކަންތައް ކުރާ ގޮތާ ގަޔާނުވެފައި ލޫނާ އިނެވެ.\n"އޭނާ މައިރާދެކެ ވީ ލޯތްބެއް އެހެން އަންހެނެއް ދެކެ ނުވެވޭނޭ ބުނޭ، ކައިވެންޏެއް ކުރުމުގެ ޚިޔާލެއް ނުގެންގުޅޭ، ދުވަހަކު ވެސް ނުކުރާނަމޭ އަސްލަން ބުނަނީ... އަނތްބެއް ބޭނުމެއް ނޫނޯ... އެހެން ނޫނަސް ތިން ދަރީންނާއެކު އޭނާއާ އިންނާނީ ކާކު؟ އަހަރެން ވެސް ހިތަށް އަރަނީ މޫވްއޯން ކުރުން ފަސޭހައެއް ނުވާނޭ." އެކުވެރިޔާގެ ވާހަކަތަކާމެދު ވިސްނަން އިނދެ ހުސެން ބުނެލި އެވެ.\n"އޭނާ ބޭނުންވާނަމަ... އަހަރެން... ކައިވެނި ކޮށްފާނަން، އޭނާއަށް އެކުދީން ބަލައިދޭނަން، މައިރާ އިތުބާރުކުރާ އެކުވެރިޔެއް އަހަރެންނަކީ." ހިތުގައި އޮތް އެއްޗެއް ހުސެންގެ ކުރިމައްޗަށް ލޫނާއަށް ހުޅުވާލެވުނެވެ. ހުސެން އިރުކޮޅަކު ބަލަން އިނދެފައި ހީނގަނެއްޖެ އެވެ.\n"އަސްލަން ކައިރީ ބުނަންވީނު." ހުނުން ހުއްޓާލައި ހުސެން ވާހަކަ ދެއްކި އެވެ.\n"ނުކެރޭނެ... ހުސެން އެ ޚިޔާލު ދީބަލަ އޭނާއަށް." ލޫނާ ރަކިވެފައި އިން ކަހަލަ އެވެ.\n"ހިޔެއް ނުވޭ ޤަބޫލު ވާނެހެން." ހުސެންއަށް ވަރަށް ބޮޑަށް ޔަގީންވާތީ ބުނެލިއެވެ.\n"އެހެންވިޔަސް ދެއްކީމައެއްނު އެނގޭނީ، ހިނގާބަލަ ދެ މީހުން އެގެއަށް ދަމާ، އެކަމަކު އަހަރެން ހުއްޓާ އެކަހަލަ ވާހަކައެއް ނުދައްކާތި، ތި ދެމީހުން އެކަނި ތިބޭ ވަގުތަކު ބުނާނީ... މަށަށް އަޕްޑޭޓް ދޭންވާނެ."\n"އަސްލަންއާ ނީނދެ މަށާ އިންނަންވީނު." ހުސެން ބުނެލި އެވެ. އެހެންބުނެ މިފަހަރު ޖަހާލި ހުނުން ބާރު ވެލި އެވެ. ލޫނާ ވަގުތުން މޫނު ހަދާލިއެވެ. ކޮންކަމެއް ސަމާސާއަކަށް ނުހަދަން ލޫނާ ބުނެލި އެވެ.\n"މަށަށް އެނގިފަ އޮތީ މި އޮފީހުގަ ލޫނާއަށް ކަމުދާ ގޮތެއްހުރި ފިރިހެނަކީ ހަމައެކަނި އަސްލަންކަން، އަނެއްކާ މިހާރު ގުޅުމެއް އުފައްދަން އެއްވެސް ހުރައެއް ވެސް ނެތް، އޭނާ އެ ހުރީ ހުހަށް، އެކަމަކު ބުނަން... އޭނާ ނޫނެކޭ ބުނާތަނުން އަހަރެމެންގެ މެދުގައި މިއޮތް އެކުވެރިކަން ފަނިކޮށް ނުލައްޗޭ." ހުސެން ބުންޏެވެ.\n"މިހާރު ފެންނަ އަސްލަން ކަމަކަށް އެއްބަސް ކުރުވުން ފަސޭހަނުވާނޭކަން އެނގޭ، އެހެންވިޔަސް ޗެލެންޖު އެކްސެޕްޓެޑް... އަހަރެން ވެސް ބަލާނަން ކިހާ ދުވަހުތޯ އޭނާއަށް ނޫނެކޭ ބުނަން ކެރޭނީ، ކިތަންމެ ދުވަހެއް ވިޔަސް އޭނާގެ ކުދީންނާއެކު ބަލައިގަންނަން އަހަރެން ތައްޔާރަށް ހުރިކަން އަންގައިދޭނަން." މާނަވީ ހިނިތުންވުމެއް ލޫނާ ބަދަލުކޮށްލިއެވެ. އަސްލަންގެ ހިތް ފަތަޙަކުރުމުގެ ސާބިތުކަމާއި އުޒުމް ލޫނާގެ ހިތުގައި ފުންވެފައި ވިއެވެ.\n"އެނގިދާނެތާ..." ހިނިއައިސްފަ އިނދެ ހުސެން ބުންޏެވެ.\nޚިޔާލުތައް ހާވިޔާވީ ފަހަތުން ފިރިމީހާ ގާތްވެލިކަމުގެ ބީހުން އަރީނަށް އިޙްސާސް ކުރެވުމުންނެވެ. ދެ ލޯ މަރައިގެން އޮންނަތާ ގިނައިރުތަކެއް ވެއްޖެއެވެ. އެހެންވިޔަސް އަރީންގެ ލޮލަށް ނިދި ސަވާރުވާގޮތެއް ނުވިއެވެ. ސިކުނޑިއާއި ހިތުގެ ތެރޭ ތަސައްވުރުވަނީ ހުޅުވާލި ދޮރުން ފާޅުވި ފުރިހަމަ ޒުވާނާއެވެ. ދައުރުވުން ލަސްކޮށްލެވިފައިވާ މަންޒަރެކޭ ތަފާތެއް ނެތެވެ. ބަޔާންކުރަން ދަތި ބޭނުންވުމަކަށް އަރީން ކަރު ހިއްކަނީ އެވެ. ހަޤީޤަތެއް ނުވި ނަމަވެސް ޚިޔާލުތަކުގައި ހުވަފެނީ ފިލްމެއް ކުޅެވެން ފަށައިފިއެވެ.\n"ރީން..." ކަންފަތް ދޮށުން ބުނެލި ސިއްރެއް ފަދައިން އިވިލީ ފިރިމީހާގެ އަޑެވެ. އެހެންވިޔަސް އަރީން ޤަބޫލުކުރީ، ޚިޔާލުގައިވި ޒުވާނާގެ ދެ ތުންފަތުން އެ އަޑު ނުކުތް ފަދައިންނެވެ.\n"ނިދީތަ..." ލުއި ބޮސްދިނުންތަކާ ފަވާދުގެ އަޑު ގުޅިގެން އައެވެ. އެފަދަ ގާތްކަމާއި ބީހުމަކަށް އަރީން އެދުންވެރި ކުރުވީ ކުރެވެމުންދިޔަ ޚިޔާލުތަކެވެ. ނުނިދާކަން ހާމަކުރަން މަޑުމަޑުން އަރީން އަޑެއް ލައްވާލިއެވެ.\nއަނބިމީހާއަށް ބޭނުންވެފައިވާކަން ފަވާދު ހާމަކުރިއެވެ. ރަޖާގެ ދަށުގައި ފޮރިވިގެން އޮތް އަރީންގެ ފަލަމަސްގަނޑުގައި ފަވާދުގެ އަތްތިލަ ބީހިލައިފިއެވެ. ގާތަށް ދަމާލުމުން ވެސް އަރީން ހަރަކާތެއް ނުކުރިއެވެ. ފަވާދަށް ފުރުޞަތު ދީގެން އޮތީއޭ އޭނާއަށް ހީވިޔަސް ހަޤީޤަތަކީ އެޔެއްނޫނެވެ. މެރިފައިވާ ދެ ލޯ ބަލަމުންދިޔަ ކުލަ ރީތި މަންޒަރު ގެއްލެން އަރީން ނޭދެނީއެވެ. އަނބިމީހާގެ މޫނު ދުށުމަށް އެދި ފަވާދާ ދިމާއަށް އަރީން އަނބުރާލިއެވެ. ލޯމަރާލައިގެން އަރީން އޮތުމުން ފަވާދު ހައިރާންވިއެވެ. އެހެންޏާ އަރީން ބަސްމަދުވެ ހަރަކާތެއްނުކޮށް އޮންނަ ވަގުތަކަށް އެފަދަ ވަގުތެއް ނުވެއެވެ. ލުއި ހިނިތުންވުމެއް ފަވާދުގެ ތުންފަތަށް ވެރިވިއެވެ. އަނބިމީހާގެ ނޭވާޔާ ނޭވާ ގުޅުނީ މަދު ހިނދުކޮޅެއްގެ ތެރޭއެވެ. ފަވާދުގެ ހަރަކާތްތައް އަރީން ހުއްޓުވިއެވެ. ޢާއްމުކޮށް ދެ މީހުން ކުރިމަތިލާ ގޮތް އަރީން ބަދަލުކޮށްލަން ގަސްދުކުރާކަން ބުނެލިއެވެ. އެކަމާ މާބޮޑު ވިސްނުމެއް ފަވާދު ނުވިސްނިއެވެ. އޭނާ ހުރީ ކަމަކާ ވިސްނޭފަދަ ހާލަތެއްގައެއްނޫނެވެ. އަރީން އަނެއްކާ ވެސް އެނބުރުނީ އަނެއްފަރާތަށެވެ. ފިރިމީހާއަށް ފުރަގަސްދީގެންނެވެ.\nއަވަސްވެފައިވި ހިތުގެ ތެޅުން ހަމަޖެހެން ވަގުތު ނެގިއެވެ. ފުރަތަމަ ފަހަރަށް އެހެން ފިރިހެނެއްގެ ޚިޔާލުތަކުގައި ބަނދެވި އޮވެ ފިރިމީހާއާއެކު އަމިއްލަ ހަށިގަނޑަށް އަރީން އުފާ ހާސިލުކޮށްފިއެވެ. އެހެންޏާ ލިބޭ ހިތްހަމަޖެހުމަށްވުރެ ލިބުނު ހިތްހަމަޖެހުން އިތުރުވިހެން އަރީނަށް އިޙްސާސް ކުރެވުނެވެ. ނަމަވެސް އޭނާގެ ކަރުހިއްކުން އެންމެ ފުރިހަމަ ގޮތުގައި ފިލައިގެން ނުދިޔައެވެ. އެއިން ކަމެއްގެ ކުޑަ ވެސް ހިލަމެއް ފަވާދަށް ނުވެއެވެ. ކުށުގެ ޒަރެއްގެ މިންވަރު ވެސް އަރީންގެ ނަފްސުގައި ނުވެއެވެ. ކުރެވުނީ ކިހާ ނުބައިކަމެއްކަން އޭނާ ހިތަށް ވެސް ނާރައެވެ.\n"ދެން ފެންނާނީ ކޮންއިރަކުން... ބައްދަލުކުރަން ދާންވީތަ؟ ގޮސްފިއްޔާ ފެންނާނެތަ؟" ތިރީތުންފަތުގައި ދަތްއަޅާލައިގެން އޮތް އަރީންއަށް ހިތާހިތާ އަހާލެވުނެވެ.\nވަޒީފާއަކަށް ކުރިމަތިލީ ނަމަވެސް އެ ހަނދާން ނޯޔާ ހުރީ ނެތިފަ އެވެ. އެތަނުން ޚަބަރެއްނުވެ އެތައް ދުވަސްތަކެއް ދިއުމުން ވެސް އަޅާނުލީ ވަޒީފާއަކަށް ނުކުމެވެން ނެތްކަން އެނގޭތީ އެވެ. ނަމަވެސް އޭނާއަށް ނުދަންނަ ނަންބަރަކުން އައި ފޯނުކޯލުން ލިބުނީ ވަޒީފާ ހަމަޖެހުނު ކަމުގެ ޚަބަރެވެ. އުފާވި އެވެ. ހަމައެއާއެކު ނޭނގޭ ނުތަނަވަސްކަމެއް ވެސް ހިތަށް ލިބުނެވެ. އިންޓަވިއުއަކަށް ދާން ނުޖެހި ވަޒީފާ ހަމަޖެހުމުން މިއީ ޔަގީނުން ވެސް އޭނާއާ ކުރިމަތި ކުރުވި އިމްތިހާނެއްކަން ނޯޔާގެ ޟަމީރު ބުނެލި އެވެ. ޖަވާބެއް ދޭން ނޭނގިފައި އިރުކޮޅަކު މަޑުކޮށްލި ނޯޔާ ވާހަކަ ދެއްކީ ދެނެވެ. އެއްފަރާތުގައި ވަނީ އޭނާ ހާސިލު ކުރުމަށް ދުށް ހުވަފެންތަކެވެ. އެކަމަށް ޓަކައި އޭނާ ހޭދަކުރި ދުވަސްތަކެވެ. އުނގެނުނު އުނގެނުން ތަކެވެ. ހިތަށް ގޮތެއް ނުވެއެއް ނުހުންނާނެ ނޫން ހެއްޔެވެ. އޭނާ އެކަމެއް ކުރާ ހިތުން ތައްޔާރުވާން ފެށީ އިއްޔެއަކު ނޫނެވެ. ޢާއިލީ ޒިންމާގެ ސަބަބުން ވަޒީފާއަށް ނުކުމެވެން ނެތްކަން ނޯޔާ ހާމަކުރީއެވެ. ކޯލު ކެނޑިގެން ދިޔަ ހިނދު އެހިތުގެ ހިނގުން މަޑުޖެހިލި ކަހަލައެވެ. ދެން ދުވަހަކުވެސް އޭނާ ކުރާހިތްވާ ކަމެއް ކުރުމުގެ ފުރުޞަތެއް ނުލިބޭނެބާއޭ ހިތް އަހާލިއެވެ. އެ ސުވާލަށް ދޭނޭ ޖަވާބެއް ވެސް ނެތެވެ. ހުރިހާ އިޚްސާސެއް ދިރުވާލީ ސޯފާގައި ތިބި ދެބެންނަށް ބަލާލާފައެވެ. އެހިނދު އެ ދިމާއަށް އަންނަ އަސްލަން ފެނިއްޖެ އެވެ. އެ ދެ ލޮލުގައި ހުރި ސަމާލުކަން ނުހަނު އަވަހަށް ފާހަގަވެ ނޯޔާ ހިނިތުންވުމެއް ވެރިކޮށްލި އެވެ. އަސްލަން ސުވާލެއް ކޮށްފާނޭ ހީވީއެވެ. ހަލުވި ފިޔަވަޅުގައި ކޮޓަރިއަށް އައިސް އޭނާ ވަނެވެ. ނަފްސު ހަމައަކަށް އަޅުވާލަން ވަގުތުކޮޅެއް އޭނާ ބޭނުންވީއެވެ.\nނޯޔާ ކޮޓަރިން ނުކުތް ވަގުތާ ސަބީނާ އެބަޔަށް އައިސް ވަން ވަގުތާވީ އެއްވަގުތަކަށެވެ. ނޯޔާ ފެނުމާއެކު ސަބީނާ އެދުނީ ކިރުތަށިލާފައި ގެނައި ތަބަށް ބޭނުންވެއްޖެ ކަމެވެ. އެބުނާ ކިރުތަށްޓެއް ވެސް ތަބަކެއް ވެސް ނޯޔާ ނުދެކެއެވެ. އެ އަޑު އިވުނު އަސްލަން ފުންމައިގެން ތެދުވި ގޮތް ނޯޔާއަށް ފެނުނެވެ.\n"ކަބަޑުމަތީ އެ ހުރީ." އަސްލަން އިޝާރާތްކޮށް ދައްކާލީ ނޯޔާއަށެވެ.\nބަދިގޭ ތިރީ ކަބަޑުތައް މަތީ ތަބަކެއްގައި ހުރި ދެ ބިއްލޫރި ތަށި ނޯޔާއަށް ފެނެއެވެ. އެއީ އެބައިގަ ހުރި އެއްޗެހި ކަމުގައި ނޯޔާ ހުރީ ހީ ކޮށްގެންނެވެ. އެ ތަށިތަކުގައި ކިރު ގެނައިކަމެއް ކުޑަކޮށް ވެސް ނުދެނަ ހުއްޓެވެ. އެ ތަށިތައް ދޮވުނީ އޭނާއެއް ނޫނެވެ. ކައިވެނި ކުރި ރޭ ނޯޔާ ކޮޓަރިއަށް ވަންފަހުން މަލްސާއާއި ސާރާ ބޭނުން ވުމުން ކިރުތަށްޓެއް ހިފައިގެން ސަބީނާ އައީ ކަމުގައި މިފަހަރު އޭނާ ޤަބޫލު ކޮށްލިއެވެ. އެންމެވުން ގާތީ އެގޮތް ކަމުގައިވީމަ އެވެ. ތަބަކުގައި ދެ ތަށި ގެނެސް ސަބީނާއާ ނޯޔާ ހަވާލު ކުރިއެވެ. އޭނާ ކަމެއްގައި އުޅެމުން އައީ ކަހަލަ އެވެ. މަޑުނުކޮށް ދިޔައީ އެވެ. ދޮރު ލައްޕާލުމާއެކު ނޯޔާގެ ނަޒަރު އަސްލަންއަށް ހުއްޓުނެވެ. ބުނަންވީ ކީކޭކަމެއް އަސްލަންގެ ހިތާއި ސިކުނޑިއަކަށް ނޭރި އެވެ. (ނުނިމޭ)


Sports commissioner kamun Ali Umar vakikohfi Sports commissioner kamun Ali Umar vakikohfi\nސްޕޯޓްސް ކޮމިޝަނާކަމުން އަލީ އުމަރު ވަކިކޮށްފި\nސްޕޯޓްސް ކޮމިޝަނާކަމުން އަލީ އުމަރު ވަކިކޮށްފިއެވެ. މަޝްހޫރު ފުޓްބޯޅަ ކުޅުންތެރިންޔާ ވަކިކުރިކަން އެންމެ ފުރަތަމަ އިޢުލާންކޮށްފައިވަނީ ކުޅިވަރު ކުޅިވަރާ ބެހޭ ވަޒީރު އަހުމަދު މަހުލޫފު ކުރެއްވި ޓްވީޓްއަކުން. މަހުލޫފް ޓްވީޓްކޮށްފައިވާއިރު އެމްއެމްއެމްޕީއާރްސީގެ ހިޔާނަތުގެ ތުހުމަތެއް މަހުލޫފު މިވަގުތު ހުރީ ގޭގައި މަޑުކުރަން އަންގާފައެވެ. އަދި މިހާރު ޔޫތް މިނިސްޓްރީ ހިންގެވުމާއި ހަވާލްވެގެން ހުރީ ޓުއަރިޒަމް މިނިސްޓަރ އަލީ ވަހީދުއެވެ. މިކަން ޔޫތް މިނިސޓްރީގެ މިނިސްޓަރ ބިއުރޯއިންވަނީ ކަށަވަރުކޮށްދީފައެވެ. އެބިއުރޯއަށް އަލީ އުމަރު ވަކިކޮށްފައިވާކަން އަންގާފައިވާކަމަށާއި އެކަން މިހާރު އަލީ އުމަރުއަށްވެސް އަންގާފައިވާކަމަށް ޔޫތް މިނިސްޓްރީގެ މިނިސްޓަރ ބިއުރޯއިން މަޢުލުމާތު ދީފައިވެއެވެ.\nސްޕޯޓްސް ކޮމިޝަނާ ކަމުގެ މަގާމްއިން އަލީ އުމަރު ވަކިކޮށްފައިވާއިރު، ޔޫތް މިނިސްޓްރީއާއި އެފްއޭއެމްގެ ދެމެދުގައިވަނީ ހިޔާލުތަފާތުންތަކެއް އުފެދިފައެވެ. އަލީ އުމަރުއަކީ އެފްއޭއެމްގެ އެގްޒެކެޓިވް ކޮމިޓީގައި މަސައްކަތް ކުރައްވަމުން ގެންދަވާ ފަރާތެކެވެ. އަދި އަލީ އުމަރުއަކީ ބައްސާމް އަދީލް ޖަލީލްގެ ވަރަށް ގާތް ފަރާތެކެވެ.\nސްޕޯޓްސް ކޮމިޝަނާގެ އޮފީހަކީ 2015ވަނަ އަހަރު ކުޅިވަރުގެ ގާނޫނުގެ ދަށުން ރައިސްލުޖުމްހޫރިއްޔާ އުފައްދަވާފައިވާ އޮފީހެކެވެ. ކުޅިވަރުގެ ގާނޫންގައި ވާގޮތުން ސްޕޯޓްސް ކޮމިޝަނާރއަކީ ކުޅިވަރު އެސޯސިއޭޝަންތަކާއި ކުޅިވަރު ކުލަބްތަކުގެ މަސައްކަތް ބަލަހައްޓާ ފަރާތްތެކެވެ. މިގާނޫނުގެ ދަށުން އެންމެ ފުރަތަމަ ސްޕޯޓްސް ކޮމިޝަރަނަކަށް ހަމަޖައްސާފައިވަނީ އަހުމަދު ނާޝިދު (ޑޭވް)އެވެ. 2017ވަނަ އަހަރުގެ ޑިސެންބަރު މަހު ޑޭވް އިސްތިއުފާ ދިނުމަށްފަހު އަލީ އުމަރު އެމަގާމްއަށް ހަމަޖެއްސީ މިދިޔަ އަހަރުގެ މާޗް މަހުގެ ތެރޭގައިއެވެ. 14 އަހަރު ވަންދެން ގައުމީ ޓީމްއަށް ކުޅެފައިވާ އަލީ އުމަރު ފުޓްބޯޅަ ކުޅުން ހުއްޓާލާފައިވަނީ 2013ވަނަ އަހަރުއެވެ. 2008އަށްވަނަ އަހަރު ރާއްޖެއިން ސާފް ޗެންޕިއަންޝިޕް ފުޓްބޯޅަ މުބާރާތުގެ ދަށި ހޯދިއިރު އަލީ އުމަރުއަކީ އެޓީމްގެ މުހިންމު ކުޅުންތެރިއެކެވެ، އަދި 2013ވަނަ އަހަރު ނިއު ރޭޑިއަންޓް ސްޕޯޓްސް ކުލަބް އޭއެފްސީ ކަޕްގެ ކުއާޓަރ ފައިނަލްއަށް ދަތުރުކުރި އިރުވެސް އަލީ އުމަރުއަކީ އެޓީމްގެ މުހިންމު ކުޅުންތެރިއެކެވެ.


Anhen Dharifulhuge Hihgaimu Basthaun Yoosay Rovvaalaifi - Vaguthu\nއަންހެން ދަރިފުޅުގެ ހިތްގައިމު ބަސްތަކުން ޔޫސޭ ރޮއްވާލައިފި\n4 ހަފްތާ ކުރިން ( މާޗް 13, 2021 )\n1990ގެ އަހަރުތަކުން ފެށިިގެން ދިވެހި ފިލްމު އިންޑަސްޓްރީގައި އެންމެ މަގުބޫލުކަން ހޯދަމުން ދިޔަ އެއް ފަންނާނަކީ ޔޫސުފް ރަފީއު (ޔޫސޭ)އެވެ. މަޖާ ފިލްމުތަކާއި ޑްރާމާ ސިލްސިިލާތަކުން ގިނަ ބައެއްގެ ސަމާލުކަން ހޯދި ޔޫސޭއަކީ އަދިވެސް ދިވެހިންގެ ތެރޭގައި މަގުބޫލް ފަންނާނެެކެވެ. އެއިރު ޔޫސޭ ލީޑްރޯލުން ފެނިގެންދާ، ކޮންމެ އެޕިސޯޑަކުންވެސް އޭނާގެ މުޅިން ތަފާތު ކެރެކްޓަރއެއް ފެނިގެން ދިޔަ "ދިރިއުޅުމަކީ މިއީބާ" ޑްރާމާއަކީ އޭނާގެ ކެރިއަރުގައިވެސް އެންމެ ގިނަ ބައެއްގެ މެދުގައި މަގުބޫލުވި އެއް އުފެއްދުމެވެ. ދިރިއުޅުމަކީ މިިއީބާ އަކީީ އަދިވެސް މީހުންގެ މެދުގައި މަގުބޫލު ދިވެހި ސިލްސިލާ ޑްރާމާއެެެކެވެ.\nޔޫސޭއާ ގުޅޭގޮތުން ތަފާތު އެތައް ވާހަކައެއް މީގެ ކުރިން އަޑުއިވިގެން ގޮސްފައިވާއިރު، "މޮންދު ޕްރޮޑަކްޝަން" އިން ގެނެސްދެމުން އަންނަ "ޓޯކް ޝޯވ"އެއްްގައި ޔޫސޭއާ ގުޅޭގޮތުން ތަފާތު ވާހަކަތަކެއް އަޑުއިވިގެން ގޮސްފައި ވެއެވެ.\nމި ޕްރޮގްރާމް ހާއްސަކޮށްފައި ވަނީ ޔޫސޭ ދާއިރާގައިި މަސައްކަތްކުރަމުން އަންނަތާ 40 އަހަރު ފުރުމަށެވެ.\nއެ ޕްރޮގްރާމްގައި އޭނާގެެ ދޮށީ ދަރިފުޅު މުސްލިހާ ޔޫސުފްގެ ހާއްސަ މެެސެޖެއް ދީފައި ވެއެވެ. އެ މެސެޖުން ޔޫސ ޭހުރީ ރޮވިފައެވެ.\nމުސްލިހާ ބުނެެފައި ވަނީ މުނިފޫހިފިލުވުމުގެ ދާއިރާގައި މިހާ ގިނަ ދުވަހު ބައްޕަ މަސައްކަތް ކުރުުމުން އެކަމާ ވަރަށް ފަހުރުވެރިވެ އުފާވާ ކަމަށާއި، ހަނދާން ހުންނަން ފެށި ހިސާބުން ފެށިގެންވެސް ކޮންމެ ރޯދަމަހަކުވެެސް ދިރިއުޅުމަކީ މިއީބާ އަންނާނެ ގަޑިއަކަށް އިންތިޒާރުކުރާ ކަމަށެވެ. ދިރިއުޅުމަކީ މިއީބާ ޑްރާމާ ތައާރަފްކުރި ފަހުން ގިނަ ބައެއްގެ ރޯދަކުރުކުރުމުގެ ބައިވެރިއަކަށްވެސް ވެފައި ވަނީ މި ޑްރާމާ އެވެ.\n"އެ ނުބެލޭ ދުވަހެއްގެ ވިއްޔާ މަންމަ ވެސް ހުންނާނެ ބަލަން ރެކޯޑު ކޮޮށްދީފަ. އޭރު ޑައިލޮގްތައްވެސްް ހަމަ ހިތުދަސްވާނެ. އަޅުގަނޑު އޭރުގަ ބައްޕައަށް އޭގެ އަނިޔާކޮށް ކަމެއް ކުރިޔަސް ރޮއެވެސްް ހަދަން. މަންމަ ބުނާނެެ އަސްލެއްވެސް ނޫނޭ. އެކަމަކު އޭރު ކުޑަވީމަ ގަބޫލެއްވެސް ނުކުރެވޭ" މުސްލިިހާ ބުންޏެވެ.\nމުސްލިހާ ބުނީ އޭނާގެ ބައްޕަ ޓީވީން ފެންނަ ވަގުތުކޮޅަކީ ވަރަށް ހިިތަށް އުފާވެެރިކަން ގެނުވާ ވަގުތުކޮޅެއް ކަމަށެވެ. އަދި އޭރު އޭނާގެ ބައްޕަ ގިނައިިން ފެންނަނީ ޓީވީން ކަމަށް މުސްލިހާ. ފާހަގަކުރިއެވެެ.\nއޭނާ އިތުރަށް ބުނީ އޭނާގެ ބައްޕަ ޔޫސޭ އަކީ "ހީރޯ"އެއް ކަމަށްް ގަބޫލުކުރާ ކަމަށާއި، އަދި ގައުމަށްވެސް އޭނާގެ ބައްޕައަކީީ ހީރޯއެް ކަމަށެވެ. އެކަން ނޮވެމްބަރު ތިނެއް 1988 ގައި ޔޫސޭ މުޅި ގައުމަށް ސާބިތުވެސް ކޮށްދެއްވި ކަމަށް މުސްލިިހާ ބުންޏެވެެ. އަދި ދަރިންނަށްވެސް އެކުދިންގެ ކާފަ ޔޫސޭއަކީީ ހީީރޯއެއް ކަމަށް ސިފަކޮށްދޭ ކަމަށާއި، އެކުދިންވެެސް ޔޫސޭ ދެކެ ވަރަށް ލޯބިވާކަމަށްް އޭނާ ބުންޏެވެ.\nއޭނާގެ ވީޑިއޯ މެސެޖު ނިމުން އިރު ޔޫސޭ ހުރީ ރޮވިފައެވެެ. އަދި އެފަދަ ދަރިންނާއި، އަންބެއް އޭނާއަށް ދެއްވީތީ ﷲ އަށް ޝުކުރު ދަންނަވާކަމަށް ޔޫސޭ ބުންޏެވެެ.\nއާސިމަށް ހަަމަލާ ދިނީ ލޯބިވެރިޔާއާ ގުޅުން ހުރި މައްސަލައެއްގައި؟\nގޭންގަކުން ފިލްމީ ތަރި އާސިމަށް ހަމަލާ ދީފި\nދުވަސް ތަކަކަށްފަހު ނިޝާ އާއި ޝިރާނީ ފެނިގެން ދިޔައީ ޓިކްޓޮކް އަކުން\nމާޗް 13, 2021 17:19\nޔޫސޭ އަކީ ބެސްޓް ކޮމީޑިއަން އެވާ އިން މޯލްޑިވްސް..\nމާޗް 13, 2021 17:52\nމާޗް 13, 2021 18:45\nމަގޭ ފޭވަރ އަބަދުވެސް\nމާޗް 13, 2021 20:01\nޔޫސޭގެ ފިލްމްތައް އަބަދުވެސް ބަލާ ހިތްވޭ. އަބަދުވެސް ވަރަށް ޝައުގުވެރިކަމާއި އެކީ އިންތިޒާރު ކުރަން ރޯދަ މަހު ދިރިއުޅުމަކީ މިއީބާގެ އައު އެޕިސޯޑު ތަކަށް. ހަމަ ކޮންމެ ފަހަރަކުވެސް އަހަރެން ހެއްވާލާ ޔޫސޭގެ ކޮމެޑީޒްތައް.\nމާޗް 13, 2021 21:40\nތީ ސަކީލާޔާ ޔޫސޭއާގެ ދަރިންތަ ހުސް؟؟\nމާޗް 13, 2021 22:08\nޔޯން! ސޭމް އޯޑް ތިންގް ރިޕީޓަޑް. ނޮތިންގް ނިއު!\nމާޗް 13, 2021 23:44\nޔޫސޭގެ ޑްރާމާތައް ސަޅި. އެކަމކު ލައިފް ތިއޮތީ ހަލާކުވެފަ.\nމާޗް 15, 2021 23:55\nލ މާމެންދޫ ޔޫސޭގެ ދައްތަގެ ފަރާތުން ވަރަށް ގިނައިން ސަލާމާއި ހެޔޮދޫވާ .\nމިމެސެޖު ޔޫސޭ ފޯރުކޮށްދިނުންއެދެން 😀😀😀😀😀😀😀ޝުކުރިޔާ


Zakir Naik Rogu Huras Kuree Siyaasee Kankamaai Behigen - Mahathir - Vaguthu\nމެލޭޝިޔާއިން މިހާރު ހިމާޔަތް ހޯދައިގެން އެ ގައުމުގައި ދިރިއުޅެމުންދާ އިންޑިއާ އިން ހޯދަން ބޭނުންވެފައިވާ އިންޑިއާގެ މަޝްހޫރު ދީނީ އިލްމްވެރިޔާ ޑރ. ޒާކިރު ނައިކު ހުރިހާ ރޮގެއް ހުރަސް ކުރީ ސިޔާސީ ކަންކަމާއި މެލޭޝިއާގެ ހަމަޖެހުމަށް ގެއްލުން ލިބޭނެ ވާހަކަ ދައްކައިގެން ކަމަށް މެލޭޝިއާގެ ބޮޑުވަޒީރު ޑރ މަހާތިރު ވިދާޅުވެއްޖެއެވެ.\nދާދިފަހުން މެލޭޝިޔާގައި ޒާކިރު ނައިކު ދިން ތަގުރީރެއްގައި ތަފާތު ނަސްލު ތަކާއި ދީންތަކުގެ މެދުގައި ހަމަނުޖެހުން އުފެދޭ ފަދަ ވާހަކަތަކެއް ދައްކައިފައި ވާކަމަށް ބުނެ ޒާކިރު ބޭރުކުރުމަށް އެގައުމުގެ ތިން މިނިސްޓަރަކު ވަނީ އެދިފައެވެ. ޒާކިރު ނައިކު މެލޭޝިޔާއިން ބޭރުކޮށްލަން ޖެހޭކަމަށް ބުނެ ވާހަކަދެއްކި މިނިސްޓަރުންގެ ތެރޭގައި ހިމެނެނީ ކޮމިއުނިކޭޝަން އެންޑް މަލްޓި މީޑިއާ މިނިސްޓަރާއި ހިއުމަން ރިސޯސް މިނިސްޓަރާއި އަދި ވޯޓަރ ލޭންޑް އެންޑް ނެޗުރަލް ރިސޯސް މިނިސްޓަރެވެ.\nމަހާތިރު ވިދާޅުވީ ޑރ ޒާކިރު ނައިކަށް މެލޭޝިއާއިން ހިމާޔަތް ދިނީ ސިޔާސީ ވާހަކަ ދައްކަން ނޫން ކަމަށާއި ސިޔާސީ ކަންކަމާއި ބެހޭ ކަން ނޫން ކަމަށެވެ.\n" ޒާކިރު ވިދާޅުވީ މެލޭޝިއާގެ ދިރިއުޅޭ ޗައިނާގެ މީހުން ޗައިނާ އަށް ފޮނުވާލަން ޖެހޭ ކަމަށާއި އިންޑިއާގެ މީހުން އިންޑިއާއަށް ފޮނުވާލަން ޖެހޭ ކަމަށް މިއީ ސިޔާސީ ވާހަކަ މިއީ ދީނީ ތަގުރީރެއް ނޫން " މަހާތިރު ވިދާޅުވިއެވެ.\nއެހެން ނަމަވެސް ޒާކިރު ވަނީ އެހެން ވިދާޅުނުވާ ކަމަށް ބުނެ އެކަން ދޮގުކުރައްވާފައެވެ.\nއިންޑިއާއިން ޒާކިރު ހޯދަނީ 2016 ވަނަ އަހަރު ޑާކާގައި ބޮމުގެ ހަމަލާ ދީފައި ވަނީ ޒާކިރް ނައިކުގެ ތަގްރީރުތަކުން ހިތްވަރު ލިބުނު ބައެއް ކަމަށް ތުހުމަތު ކޮށެވެ. ޒާކިރު ވަނީ ހަމަ އެ އަހަރު އިންޑިއާ ދޫކޮށް މެލޭޝިއާ އަށް ގޮސްފައެވެ.\n22 މީހުން މަރުވި އެ ހަމަލާ އަށް ފަހު ޒާކިރް ނައިކުގެ ޕީސް ޓީވީ ވަނީ ބަންގްލަދޭޝްގައި މަނާކޮށްފައެވެ.\nޒާކިރު ނައިކު މެލޭޝިޔާއިން ވެސް ބޭރުކޮށްލަފާނެ ކަމަށް ލަފާކުރެވެން ފަށައިފި\nއޮގަސްޓް 19, 2019 18:16\nމަހޭ ބެއްޔާއަށް އިންޑިޔާއާ އެމެރިކާގެ ޕްރެޝަރު ބޮޑުވީއޭ ބުނަން ނުކެރުނީތަ؟ ޒާކިރު ދެއްކެވި ވާހައިގެ ރޭކޯޑިން އެއޮތީ ފެންނަން. ކޮންދޮގެއް ހަދާކަށް..؟! މުސްކުޅިވެ ހަންޓޯޓޯ ވީމަވެސް ވެރިކަަމަށް އަންނަން ބޫތުކައިގެން އިސްލާމް ދީންދެކެ މާ ލޯބިވާ މީހަކަށް ހެދިގެން އުޅުނީ. މިހާރު ދީނެއް ހަނދާނެއްވެސް ނެތް..!!!\nއޮގަސްޓް 19, 2019 23:33\nމެލޭޝިއާ ގައި ގެރިބެއްޔާމެން ވަޒީރުކަން ކުރަނީ މެލޭމީހުން ނެތީތަ،\nޙައްތާވެސް އިސްލާމް ދީން ކުރިއަރާތީ ޖެހޭ މައްސަލަ،\nއޮގަސްޓް 20, 2019 01:21\nޒާކިރު ނައިކް އަކީ ވަރައް އައުޓްސިޕޯކަން މީހެއް ކަމައް ގާހަނގަ ކުރެވޭ. އޭނާ ދާ ގައުމުތަކުގައި އަބަދުވެސް އޭނާ ދައްކާ ވާހަކައަކާއި ގުޅިގެން އޮންނަނީ މައްސަލަތަކެއް ނިކުމެފަ. ރާއްޖެއައް އައިސްވެސއ ދެއްކި ތަނާއި ނުގުޅޭވާހަކަތަކަކާއި ހުރެ މައްސަލައެއް ކުރިމަތިވިއެވެ.\nއޮގަސްޓް 20, 2019 02:38\nތީ އަފްގާނިސްތާނަށް ލާންޖެހޭ މީހެއް އެނޫންތަނަކު އުޅެވޭޒާތުގެ މީހެއްނޫންތިއިކީ\nއޮގަސްޓް 20, 2019 09:13\nވެރިކަމާއި ހެދި ބޫޗްކައިފައި ހުރި މުސްކުޅިބެއަކު ދައްކާ ސިޔާސީވާހަކަ.\nއޮގަސްޓް 20, 2019 13:16\nޒާކިރުނައިކަކީ ޓެރަރިޒަމަށް ހިއްވަރުދޭމީހެއް


Gaazee beynunvaa hukum ivvaa, dhahkaane vahaka eh neh: Mahloof\nގާޒީ ބޭނުންވާ ހުކުމް އިއްވާ، ދައްކާނެ ވާހަކައެއް ނެތް: މަހުލޫފް\nއަހުމަދު މަހުލޫފް: ދިފާއުގައި ހެއްކެއް ހުށައެއްނާޅާ - އަހުމަދު ޝުރާއު | އަވަސް\nގަލޮޅު ދެކުނު ދާއިރާގެ މެންބަރު އަހުމަދު މަހުލޫފްގެ މައްޗަށް އުފުލާފައިވާ ހިނގާފައި ނުވާ ކަމެއް ހިނގައިފި ކަމުގެ މައުލޫމާތު ގާނޫނު ތަންފީޒުކުރާ އިދާރާއަކަށް ދިނުމުގެ ކުށުގެ ދައުވާއިން ދިފާއުވުމަށް އެއްވެސް ހެއްކެއް ހުށަހަޅަން ބޭނުންނުވާ ކަމަށް އޭނާ ވިދާޅުވެއްޖެ އެވެ.\nމަހުލޫފް މިހެން ވިދާޅުވީ، މިއަދު ހެނދުނު އެ މައްސަލާގައި ބޭއްވި އިބްތިދާއީ އަޑުއެހުމުގަ އެވެ. އެ އަޑުއެހުމަކީ ޝަރީއަތް ފެށުމުގެ ކުރިން ހުށަހަޅާ ހުށަހެޅުންތަކާ ގުޅޭ ގޮތުން ވާހަކަ ދެއްކުމަށް ބޭއްވި އަޑުއެހުމެކެވެ. ނަމަވެސް މަހުލޫފްގެ ފަރާތުން ވެސް ދައުލަތުން ވެސް ހުށަހެޅުމެއް ހުށަހަޅާފައެއް ނުވެ އެވެ.\nދައުލަތުގެ ވަކީލް ވިދާޅުވީ، ޝަރީއަތް ފެށުމުގެ ކުރިން މި މައްސަލާގައި ހުށަހަޅަން ބޭނުންވާ ހުށަހެޅުމެއް ނެތް ކަމަށެވެ. މަހުލޫފް ވިދާޅުވީ، ހުށަހެޅުންތައް ހުށަހަޅަން ކޯޓަށް ދިޔުމުން މުއްދަތު ހަމަވެފައިވާ ކަމަށް ބުނެ ހުށަހެޅުންތައް ބަލައިނުގަތް ކަމަށެވެ. އެކަމާ ގުޅިގެން މައްސަލަ ބައްލަވާ ގާޒީ އަލީ އާދަމް ވިދާޅުވީ، މި މަހުގެ ތިންވަނަ ދުވަހަށް މުއްދަތު ހަމަވިއިރު މަހުލޫފް ހުށަހެޅުންތައް ހުށަހަޅަން ވަޑައިގަތީ ހަވަނަ ދުވަހު ކަމަށެވެ. އެހެންވެ ހުށަހެޅުންތައް ހުށަހަޅަން ދެން ފުރުސަތެއް ދެވެން ނެތް ކަމަށް ގާޒީ ވިދާޅުވި އެވެ.\nމަހުލޫފް މިއަދު އަޑުއެހުމަށް ވަޑައިގެންނެވީ ވަކީލަކާ ނުލަ އެވެ. އޭނާގެ ވަކީލް ނާޒިމް އަބްދުލް ސައްތާރު ކުރެއްވި ޓްވީޓަކާ ގުޅިގެން ވަނީ އެ މައްސަލައިން ސަސްޕެންޑްކޮށްފަ އެވެ. މަހުލޫފް ވިދާޅުވީ އެ ޓްވިޓާ އެކައުންޓަކީ ނާޒިމްގެ އެކައުންޓްކަން ކަށަވަރުކުރުމެއް ނެތި ސަސްޕެންޑްކުރުން ގަބޫލެއް ނުކުރެވޭ ކަމަށެވެ. އެކަމާ ގުޅިގެން ގާޒީ ވިދާޅުވީ، ސަސްޕެންޑްކޮށްގެން ނާޒިމްގެ ފަރާތުން އެއްވެސް ޝަކުވާއެއް ހުށަހަޅާފައި ނެތް ކަމަށާއި އެހެންވެ އެ ޓްވިޓާ އެކައުންޓަކީ އޭނާގެ އެއްޗެއް ކަމަށް ބެލުމުގެ ފުރުސަތު އެބަ އޮތް ކަމަށެވެ.\nދައުލަތުން ވަނީ މަހުލޫފަށް ކުށް ސާބިތުކުރަން މިއަދު ހެކިތަކެއް ހުށަހަޅާފަ އެވެ. އެގޮތުން މަހުލޫފަށް ތަހުގީގަށް ދީފައިވާ ބަޔާނާއި ފުލުހުންގެ ދެ ސިޓީއަކާއި މަހުލޫފްގެ ޓްވިޓާ އެކައުންޓާއި އެ އެކައުންޓަކީ މަހުލޫފްގެ އެކައުންޓެއްކަން ސާބިތުކޮށްދޭ ލިޔުމެއް ހުށަހެޅި އެެވެ. ދައުލަތުން ހެކި ހުށަހެޅުމުން ގާޒީ މަހުލޫފަށް ވެސް އެ ފުރުސަތު ދެއްވާފަ އެވެ. އިތުރަށް ކަމެއް ފާހަގަކުރަން ބޭނުންވާނަމަ އެ ކަމެއް ފާހަގަކުރަން ވެސް ފުރުސަތު ދެއްވި އެވެ.\nއެ ފުރުސަތު ދެއްވުމުން މަހުލޫފް ވިދާޅުވީ، "ގާޒީ ބޭނުންވާ ގޮތަށް ހުކުމް ކުރައްވާ" ކަމަށެެވެ. ދިފާއުގައި ހެކިން ވެސް ހުށަނާޅުއްވަ އެވެ.\nއެކަމާ ގުޅިގެން ގާޒީ އަލީ އާދަމް ވިދާޅުވީ، މައްސަލާގައި ހުކުމް ކުރާނީ ގާޒީ ބޭނުންވާ ގޮތަށް ނޫން ކަމަށާއި މައްސަލާގައި ހުށަހަޅާފައިވާ ހެއްކާއި ގަރީނާ އަދި ދެ ފަރާތުން ދައްކާ ވާހަކަތަކަށް ބެލުމަށްފަހު ކަމަށެވެ.\nމައްސަލާގެ އިބްތިދާއީ އަޑުއެހުން މިއަދު ނިންމާލިއިރު، ދައުލަތުގެ ހެކިންގެ ހެކި ބަސް ނެގުމަށް މި މަހުގެ 20 ވަނަ ދުވަހު އަޑުއެހުމެއް އޮންނާނެ ކަމަށް ގާޒީ ވިދާޅުވި އެވެ.\nމަހުލޫފްގެ މި މައްސަލައަކީ ޖެނުއަރީ މަހު ލަންކާގައި ހުންނަވާ މަހުލޫފް ކުރެއްވި ޓްވީޓަކާ ގުޅިގެން ކޮށްފައިވާ ދައުވާއެއްގެ މައްސަލައެވެ. އޭނާ އެ ޓްވީޓްގައި ވިދާޅުވެފައިވަނީ މާފުށީ ޖަމުގައި ގައިދީން މަރުވަނީ ނޫން ކަމަށާއި ސީދާ މަރަނީ ކަމަށެވެ. އެކަށީގެންވާ ފަރުވާއެއް ނުދީ ގައިދީން މަރާލަނީ ކަމަށެވެ. އެކަމުގެ ޒިންމާ ކަރެކްޝަން ސާވިސްއިން ނަގަން ޖެހޭނެ ކަމަށް އެ ޓްވީޓްގައި އޭނާ ވިދާޅުވެފައިވެ އެވެ.


Arabian Travel Market gai raajje baiverivejje | Mihaaru\nއަރަބިއަން ޓްރެވެލް މާކެޓުގައި ބައިވެރިވާ ރާއްޖޭގެ ޓީމު: މި ފެއާ ކުރިއަށް ގެންދަނީ ދުބާއީގައި.---ފޮޓޯ: އެމްއެމްޕީއާރްސީ\nއަރަބިއަން ޓްރެވެލް މާކެޓުގައި ރާއްޖެ ބައިވެރިވެއްޖެ\n29 އެޕްރީލް 2019 - 11:232comments\nދުބާއީގައި މިހާރު ކުރިއަށް ގެންދާ އަރަބިއަން ޓެރެވެލް މާކެޓް (އޭޓީއެމް) ފެއާގައި ރާއްޖެ ބައިވެރިވެއްޖެ އެވެ.\nމެދުއިރުމަތީގައި ބާއްވާ އެންމެ ބޮޑު ފެއާގައި މޯލްޑިވްސް މާކެޓިން އެންޑް ޕަބްލިކް ރިލޭޝަންސް (އެމްއެމްޕީއާރްސީ) ގެ މެނޭޖިން ޑިރެކްޓަރު ތޮއްޔިބު މުހައްމަދު ބައިވެރިވެވަޑައިގަތެވެ. އަދި ރާއްޖޭގެ ޓޫރިޒަމްގެ ސިނާއަތުގައި ހަރަކާތްތެރިވާ 66 ކުންފުންޏަކުން 133 މީހަކު ބައިވެރިވެ އެވެ.\nރާއްޖެ އިޝްތިހާރު ކުރުމަށްޓަކައި އެމްއެމްޕީއާރްސީން ވަނީ "ޖާނީ ޓު ދަ ސަނީ ސައިޑް" ގެ ނަމުގައި ދެ ދުވަހުގެ ރޯޑު ޝޯ އެއް ވެސް އޭޓީއެމް ފެއާގައި އިންތިޒާމުކޮށްފަ އެވެ. އަބޫދާބީ އާއި ދުބާއީގައި ކުރިއަށް ގެންދާ ރޯޑު ޝޯ މާދަމާ އިން ފެށިގެން އަންނަ ބުރާސްފަތި ދުވަހުގެ ނިޔަލަށް ކުރިއަށް ގެންދާނެ އެވެ.\nއެމްއެމްޕީއާރުސީން ބުނީ، ރޯޑު ޝޯ ގެ ބޭނުމަކީ މެދުއިރުމަތީގެ އޮޕަރޭޓަރުންނާއި ރާއްޖޭގެ ފަތުރުވެރިކަމުގެ ސިނާއަތުގައި ހަރަކާތްތެރިވާ ފަރާތްތަކާ ގުޅުވައިދިނުން ކަމަށެވެ.\nއޭޓީއެމް ފެއާގައި 28،000 އަށް ގިނަ ފަތުރުވެރިކަމުގެ އުފެއްދުންތައް ވަނީ ދައްކާލާފަ އެވެ. އަދި ފަތުރުވެރިކަމުގެ ސިނާއަތުން 39،000 އަށް ވުރެ ގިނަ މީހުން ބައިވެރިވެ އެވެ.\nމެދު އިރުމައްޗަކީ ރާއްޖެ އަށް ޓޫރިސްޓުން އެންމެ ބޮޑަށް އިތުރުވަމުންދާ އެއް ސަރަހައްދެވެ. އެގޮތުން މިދިޔަ އަހަރު ނިމުނު އިރު 52،114 ފަތުރުވެރިން ވަނީ ރާއްޖެ އަށް ޒިޔާރަތްކޮށްފަ އެވެ. މިއީ އޭގެ ކުރީ އަހަރަށް ވުރެ 7.7 ޕަސެންޓުގެ ކުރިއެރުމެކެވެ.\nއިތުރު ލިޔުންތައް ދުބާއީ ރާއްޖެ-ދުބާއީ ޓޫރިޒަމް އެމްއެމްޕީއާރުސީ ޓޫރިޒަމް ޕްރޮމޯޝަން ޓޫރިސްޓުން\nއަހަރަކު ދެ މިލިއަން ޓޫރިސްޓުން ގެންނަ އަމާޒު ހިފައިފި


އެސް.އެސް3/ ސަޕޯޓް ސްޓާފް ގްރޭޑް 3\nވަޒިފާ އަދާކުރަންޖެހޭ ރަށް / އޮފީހާއި، ޔުނިޓް\nކޯޕަރޭޓް ސެކަޝަން / ޕަބްލިކް ވަރކްސް ސަރވިސަސް / ފައިނޭންސް ޔުނިޓް\nމުސާރަ: -/3,875 ރ.\nސަރވިސް އެލަވަންސް: -/1,000 ރ\n(އިތުރުގަޑީގައި ކުރާ މަސައްކަތްތަކަށް ހަމަޖެހިފައިވާ އުޞޫލުން އިތުރުގަޑީގެ ފައިސާ ދެވޭނެ.)\n1. މަޤާމަށް ބޭނުންވާ ތަމްރީނެއް/ލައިސަންސެއް/ހުއްދައެއް/ސަނަދެއް ހާސިލުކޮށްފައި ވުމާއެކު މަޤާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތު ތަޖުރިބާ ލިބިފައިވުން. ނުވަތަ\n2. މަޤާމުގެ މަސައްކަތުގެ ދާއިރާއަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް 1 ގެ ސަނަދެއް ހާސިލުކޮށްފައިވުން.\nއޮފީހުގެ ފަރާތުން އެކި އޮފީސްތަކަށް ފޮނުވަންޖެހޭ ބިލްތައް އެ އޮފީސްތަކަށް ރައްދުކުރުން.\nއޮފީހުގެ ފަރާތުން އެކި އޮފީސްތަކަށް ފޮނުވަންޖެހޭ އެހެނިހެން ލިޔުންތައް އެ އޮފީސްތަކަށް ރައްދުކުރުން.\nއެހެނިހެން ޔުނިޓްތަކުގެ މަސައްކަތްތަކުގައި އެހީތެރިވެދިނުން.\nޔުނިޓުގެ އިދާރީ މަސައްކަތްތަކުގައި އެހީތެރިވެދިނުން.\nމީގެ އިތުރުން ކުރަންޖެހުނު އޮފީހުގެ ކޮންމެ ކަމެއް ވެރިން އަންގާ ގޮތެއްގެ މަތިން ކުރުން.\nއިތުރު މަޢުލޫމާތު ސާފުކުރެއްވުމަށް މި ސަރވިސަސްގެ ނަންބަރު 3323537 އަށް ގުޅުއްވުން އެދެމެވެ.\n5. ގިނަވަގުތު އޮފީހުގައި މަސައްކަތް ކުރެވޭނެ މީހެއްކަމުގައިވުން.\n6. މާލިއްޔަތު ޤާނޫނާއި ދިވެހި ސިވިލް ސަރވިސްގެ ޤާނޫނާއި ގަވާއިދަށް އަހުލުވެރިވެފައިވާ ފަރާތެއް ކަމުގައިވުން.\nމި ވަޒީފާއަށް އެދި ހުށަހަޅަންޖެހޭ ތަކެތި ހުށަހަޅުއްވާނީ ޕަބްލިކް ވަރކްސް ސަރވިސަސްއަށް (އަމީނީމަގު، މާފަންނު / މާލެ)\nތަކެތި ހުށަހެޅުމުގެ ސުންގަޑިއަކީ 11 ސެޕްޓެންބަރު 2014 ވާ ބުރާސްފަތި ދުވަހުގެ 15:00 ގެ ކުރިން.\nމި މަޤާމަށް މީހަކު ހޮވުމަށް އިންޓަވިއު އޮންނާނީ ސެޕްޓެންބަރު - އޮކްޓޫބަރު 2014 އާ ދެމެދުގެ ތާރީޚެއްގައި މި ސަރވިސަސް ގައެވެ.\nސިވިލް ސަރވިސްގެ ވަޒީފާއަށް އެދޭ ފޯމު (ވަޒީފާއަށް އެދޭ ފޯމު ދޫކުރުމާއި ބަލައިގަތުމަށް ހަމަޖެހިފައިވަނީ ޕަބްލިކް ވަރކްސް ސަރވިސަސްގެ މާލެ އޮފީހުންނެވެ.)\nވަޒީފާއަށް އެދޭ ފަރާތަށް ލިބިފައިވާ ތަޢުލީމާއި ތަމްރީނު ދެނެގަތުމަށް ބޭނުންވާ ލިޔުންތައް. (އެކްރެޑިޓް ކޮށްފައިވާ ސެޓުފިކެޓުގެ ނުވަތަ ކޯސް ފުރިހަމަކުރި ކަމުގެ ލިޔުމާއެކު ކޯހުން ލިބޭ ސެޓުފިކެޓު ވަކި ފެންވަރެއްގައި އެކްރެޑިޓް ކުރެވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކުރައްވާފައިވާ ލިޔުމުގެ ކޮޕީ)\nވަޒީފާއަށް އެދޭ ފަރާތުގެ ކާކުކަން އަންގައިދޭ ކާޑުގެ ކޮޕީ.\nސުންގަޑި: 11 ސެޕްޓެންބަރު 2014 15:00


Raees Waheed Ah Baagee Ah Govan Siraj Govaalavaiifi - Vaguthu\nރައީސް ވަހީދަށް ބާޣީއަށް ގޮވަން ސިރާޖު ގޮވާލައްވައިފި\nކުރީގެ ރައީސް މުހައްމަދު ވަހީދު ހަސަން މަނިކު ކަސްތަރު ކުރެއްވުމަށް ނިކުމެވަޑައިގަތުމުން "ބާޣީ" އަށް ގޮވައި ފުރައްސާރަ ކުރުމަށް ރައްޔިތުންގެ މަޖިލީހުގެ ފޮނަދޫ ދާއިރާގެ މެންބަރު މޫސާ ސިރާޖު މިއަދު ގޮވާލައްވައިފިއެވެ.\nރައްޔިތުންގެ މަޖިލިހުގެ ޖަލްސާގައި ސިރާޖު ވިދާޅުވީ ރައީސް ވަހީދު އުސްފަސްގަނޑަށް ކަސްރަތު ކުރައްވަން ވަޑައިގަންނަވާ އިރު، އެންމެން ގޮސް އެމަނިކުފާނަށް ބާޣީއަސް ގޮވައި ފުރައްސާރަ ކުރުމަށް ގޮވާލައްވާ ކަމަށެވެ.\nއަދި ހަމައެކަނި އެމަނިކުފާނަށް ފުރައްސާރަކުރާނީ އެމްޑީޕީގެ އެކްޓިވިސްޓު ނޫން ކަމަށާއި، އޭނާ ވެސް ހިމެނޭހެން އެންމެން ބާޣީއަށް ގޮވާނެ ކަމަށް ސިރާޖް ވިދާޅުވިއެވެ.\n"އަދި އަޅުގަނޑު ހަމަ ގޮވާލަން، ބާޣީ ވަހީދު ކަސްރަތުކުރަން އުސްފަސްގަނޑަށް ދަންޏާ އަޅުގަނޑުމެން އެންމެން އެތަނަށް ގޮސް ފެންނަހާ ބަޔަކު އެތަނަށް ގޮސް ކަމާ ކަންފަށާ އެތަނަށް ގޮސް ބާޣީ ވަހީދަށް ބާޣީ ވަހީދު ގޮވަން" ސިރާޖް ވިދާޅުވިއެެވެ.\nސިރާޖް ވިދާޅުވީ "ބާޣީ ވަހީދަށް ބާޣީ ވަހީދު ނޫން" އެހެން އެއްޗެއް ވިދާޅު ނުވެވޭނެ ކަމަށާއި7ފެބްރުއަރީގައި ރައީސް ނަޝީދު އިސްތިއުފާ ދެއްވާފައި ވަނީ ވަހީދު ފަހަތުގައި ހުންވައިގެން އޭރުގެ އިދިކޮޅާ ގުޅިގެން ހިންގި ބަޣާވާތަކުން ކަމަށެވެ.\nއަދި އެ ދުވަހު ބަޣާވާތްކުރި ފުލުހުން އަދިވެސް ތިބީ ފުލުހުންގެ އިސް ސަފުގައި ކަމަށާއި، ފުލުހުންގެ އިދާރާ އިސްލާހުކުރާ ކަމަށްވާނަމަ ފުލުހުންގެ ތެރޭގައި ތިބި "ބާޣީން" މަގާމުން ވަކިކުރަން ޖެހޭ ކަމަށް އޭނާވިދާޅުވިއެވެ.\nނަޝީދު އިސްތިއުފާ ދެއްވާފައި ވަނީ ފެބްރުއަރީ 7، 2012 ވަނަ ދުވަހުއެވެ. އެމްޑީޕީ އިން މިހާތަނަށް ބުނަމުން އަންނަނީ އެމަނިކުފާނު އިސްތިއުފާ ދެއްވާފައި ވަނީ އޭރުގެ އިދިކޮޅާއި ސަރުކާރުގެ ބައެއް އިސް ފަރާތްތަކުން އަދި ފުލުހުންނާއި ސިފައިން ގުޅިގެން ބަޣާވާތްކޮށްގެން ކަމަށެވެ.\nދުރޫސުލް އަހްލާޤްގެ ކަންފުޅެއް ވެސް ނެތް ދެން ކިހިނެއް ދަރިޔަކު ތަރުބިއްޔަތު ކުރާނީ\nއަސްތާ ކީރިތި ކުރައްވާ މީހަތޯ މިއީ ތިއޮތީ ތިމީހާގެ ހިތްތިރިކަން ފެއްނަންދޯ މިކަހަލަ ޖާހިލުން ތި ޕާޓީގައި ތިބޭނީ\nދިވެހި ގަމާރުން ދިވެހި ގައުމު މިހަވާލުކުރީ ޖާހިލުން ތަކަކާ. ދެން މިގައުމަށްވާނެގޮތާމެދު ވިސްނާލާ. ވަލުޖަނަވާރުން މިގައުމުގައި ދެން އުޅޭނީ.\nޖޫން 15, 2020 15:54\nއެމްޑީޕީއަށް އެއްޗެކޭ ބުނީމަ ޒާތީވަނީ، އެކަމަކު މިމީހުން އެއްޗެކޭ ބުނީމަ އެއީ އަދުލު އިންސާފު، ހައްގު މިންވަރު. ޒާތީ އެއްވެސް ކަމެއް ނެތް. މުނާފިގު ވިޔަސް ބޮޑުވަރު.\nޖޫން 15, 2020 15:55\nއިންސާނުންގެ ސޫރައިގައި ހައިވާނުން އުޅެއޭ ބުނާތީއަހަން. މިއަދު އެހަގީގަތް ފެނި އަންތަރީސް ވެއްޖެ. ގާނޫނު ކިތަންމެވަރަކަށް ކިޔެވިއަސް ބުއްދީގަ ކަންފުޅެއް ނެތިއްޔާ ކީއްދޯ ކުރާނީ.\nޖޫން 15, 2020 16:12\nޤުރުޢާން ސޫރަތް 104 އާޔަތް 1\nޖޫން 15, 2020 18:08\n﴿1﴾ وَيْلٌ لِّكُلِّ هُمَزَةٍ لُّمَزَةٍ\n[އަލް ހުމަޒަ ސޫރަތުގެ1]\nޖޫން 15, 2020 16:14\nތަންކޮޅެއް ބަސްމަގު ރަގަޅު ކޮއްބަލަ މަޖިލިހައް ވަދެވުނޭ ކިއާފަ ޖަނަވާރުން ނައް ވެގެން ނުވާނެ ތިތަން މިހާރު ފެންނަނީ ޖަނަވާރުންގެ އުސޫލާ އެއްގޮތައް އަހަރުމެން ތިބޭނަން ކިހާ ދުވަހަކު ތިބެވޭތޯ.\nޖޫން 15, 2020 16:15\nސިރާޖު ކަލޭ ނޫނަސް އަހަރުމެންނަށްވެސް އިނގޭނެ ކަލޭފަހަތުން ދުވަން.\nކަލޭމެންނަށް ލާދީނީ އޭ ކިޔަން މަވެސް ގޮވާލަން.\nޖޫން 15, 2020 16:44\nސިރާޖު މީނަ ހޮވިފައިވާ ދާއިރާއަށް ހޮވަން ވޯޓް ދިން ރައްޔިތުންނަށް އައްސަރިބަހާއި ސާބަސް، މިހާރު އެރައްޔިތުން ހިތާމަކުރާނެކަން ޔަގީސް ދާއިރާއަށް ކޮއްދޭން ވައުދުވި ކަންތައްމަތިން ހަނދާން ނައްތާލާފަ މުޅިންވެސް ވަޙުޝީ އަނގަ ފުޅާކުރުން ނޫންކަމެއް ނުދެއްކޭ\nޖޫން 15, 2020 16:56\nމީނައަށް ކިޔަންވީ ބޮޑު މޮޔަ\nއެހާބޮޑުނުކޮށް ކުޑަކޮށްލާފަ ކުޑަދައްޖާލު ކިޔަންވީނު.\nޖޫން 15, 2020 17:30\nވަކީލަކަސް ޖާހިލުކަން ބޮޑީ ހަމަ ދުރޫސުލް އަޚްލާގުގެ ކަންފުޅެއްވެސް ނެތް ﷲ އަންގަވާފައި ވަނީ ދޫރައްކާތެރިކޮއް އެހެންމީހުންގެ އަބުރު ނުކަތިލުމައް މީނާ ކިޔެވީ ކޮންފޮތަކުން\nޖޫން 15, 2020 17:47\nމީހާދަ ފުއްޕާ މނާފުކެކޭއަދިި.....މިމީހުނަށް މިތިބެނީ ވަރަށް ބޮޑަށް ސައޒްއޮޅިފަ.....ހަމަ އެވެރިންގެ ރޫހާނ މަރުމޯލު ފަދައން.\nޖޫން 15, 2020 17:51\nޖޫން 15, 2020 17:53\nކޮންފަދަ ޖާހިލު ގޮތެއްފޮތެއްނެތް ބައެއް. ސުބުހާނަﷲ. މީހުންގެ އަބުރަށް އަރައިގަނެ ފުރައްސާރަކުރުމަކީ ކީރިތި ﷲ ނަހީކުރައްވާފައިވާކަމެއް. މަޖިލިހަކީ ﷲ ގެ އަމުރުފުޅުތައް މުގުރަން ގޮވާލާ ނުބައިތަނަކަށް ވަމުން މިދަނީ.\nމި ފާޑުގެ އަޚުލާގެއް ނެތް ބީތާއެއް މަޖިލީހަށް ހޮވުނީތީ ދާއި ރާގެ ރައްޔިތުން ލަގުގަނޭ\nޖޫން 15, 2020 18:02\nޖޫން 15, 2020 19:09\nސާބަސް ސަވާބުގިނަކުރަންަަަަ އަވަހަށް ސުވަރުގެއަށްވަންނަންތަ މީހުންގެ މަސްކަނީ؟ ހިތާމަހުރި.\nޖޫން 15, 2020 19:30\nތިޔަހެން ތިޔަބުނާމީހާއަށް އެންމެ ރަގަޅު ރައީސް ، ވެލާނާގެއިން އެއްޗެއް ގެންދިޔަ މަސްއަލާގައި ކުށްވެރިވެ އަދަބުވެސް ލިބިފައިވޭ. އެރައީސް މަގުމަތިން ފެނިގެން މީހަކު ވަގަށް ގޮވައިފިއްޔާ ތިޔަމީހާއަށް ހަޖަމްވާނެބާ..!!! ގައިމު އެއީ ތެދު ޙަޤީޤަތެއް.


އަލް އިމާމު އަޙްމަދު: أحمد بن حنبل – إمام أهل السنة –2– DhiSalafiyyah\nއަލް އިމާމު އަޙްމަދު: أحمد بن حنبل – إمام أهل السنة – 2\n25/08/2015 ޢިލްމުވެރިން, ސިޔަރަތާއި ތާރީޚްއަލްއަޚް އަބޫ ފުޟައިލު މުއުތަމިން އަޙްމަދު\nއިމާމު އަޙްމަދުގެ މަންމަ އެކަލޭގެފާނާއިގެން އާލާސްވެ އިންނެވީ “މަރޫ” ކިޔާ ރަށެއްގައި ހުންނަވަނިކޮންނެވެ. ދެން އެކަމަނާ ބަޣުދާދަށް ވަޑައިގެންނެވިއެވެ. ބަޣުދާދުގައި އެކަމަނާ އެކަލޭގެފާނާއިގެން ރައްކާވެވަޑައިގަތެވެ. އެއީ ހިޖުރައިން ސަތޭކަ ފަސްދޮޅަސް ހަތަރުވަނަ އަހަރުގެ ރަބީޢުލް އައްވަލު މަހުގައެވެ. އެކަލޭގެފާނުގެ ބައްޕައަކީ އަޙްމަދެވެ. އެއީ އޭރުގެ “ސަރުޚަސް” ގެ ގަވަރުނަރެވެ. އެކަލޭގެފާނަކީ އައްބާސީ ދަޢުލަތުގެ ދަރިފަސްކޮޅުގެ ބޭފުޅެކެވެ. އެކަލޭގެފާނު އަވަހާރަވީ އުމުރުފުޅުން ތިރީސް އަހަރުގައެވެ. އެއީ ހިޖުރައިން ސަތޭކަ ހަތްދިހަ ނުވަވަނަ އަހަރުގައެވެ.\nابن ذِرَيح العُكْبَرِيُّ ވިދާޅުވިއެވެ.\n” أحمد بن حنبلގެ އަރިހުން ތިމަންކަލޭގެފާނު ކިޔަވާވިދާޅުވީމެވެ. އަދި ތިމަންކަލޭގެފާނު އެކަލޭގެފާނާ ސަލާމްކޮށް އުޅެމެވެ. ތިމަންބޭކަލުންގެ ޝައިޚަކީ އިސްތަށިފުޅުގައި ހީނާ އަޅުއްވާ ރަތްކުރައްވައިގެން ހުންނަވާ ބޭފުޅެކެވެ. އަދި އެކަލޭގެފާނަކީ ދިގު ބޭފުޅެކެވެ. އަދި ގަދަ މުށި ކުލައިގެ ބޭފުޅެކެވެ.”\nمحمد بن عباس النحوي އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ.\n“ތިމަންކަލޭގެފާނު أحمد بن حنبل ދެކެވަޑައި ގަތީމެވެ. އެކަލޭގެފާނަކީ މޫނުފުޅު ރިވެތި ބޭފުޅެކެވެ. އަދި ދިގުމިނުގައި މެދުމިނުގެ ބޭފުޅެކެވެ. އަދި އެކަލޭގެފާނުގެ އިސްތަށިފުޅުގައި ހުންނަވަނީ މަޑު ރަތަކުން ހީނާއަޅުއްވާފައެވެ. ގަދަ ރަތެއް ނޫނެވެ. އަދި އެކަލޭގެފާނުގެ ތުނބުޅިފުޅުގެ އިސްތަށިފުޅުތަކަކީ ކަޅުކުލައިގެ އިސްތަށިފުޅުތަކެކެވެ. ތިމަންކަލޭގެފާނަށް އެކަލޭގެފާނު ފެނިވަޑައިގަތީ ހުދުކަންގަދަ ހެދުންކޮޅެއް ތުރުކުރައްވައިގެން ހުނަވަނިކޮށެވެ. އަދި އެކަލޭގެފާނު ހުންނެވީ ބޮލުގައި ފަގުޑި އަޅުއްވައިގެން އިޛާރެއް އަންނަވައިގެންނެވެ.”\n“أحمد بن حنبل އަށްވުރެ ހެދުންކޮޅު ޠާހިރު ބޭކަލެއް ތިމަންކަލޭގެފާނަށް ފެނިވަޑައިގެންފާ ވާނެހެނެއް ހިއެއްނުވެއެވެ. އަދި އެބޭފުޅެއްގެ މަތިމަހަށާއި ބޮލުގެ އިސްތަށިގަނޑަށާއި ހަށިގަނޑަށް އެހާ ބައްލަވައިގެން އުޅުއްވާ ބޭކަލެއް ތިމަންކަލޭގެފާނަށް ފެނިވަޑައިގެންފާ ވާނެހެނެއް ހިއެއްނުވެއެވެ. އަދި އެކަލޭގެފާނަށްވުރެ ހެދުންކޮޅު ސާފުކުރައްވާ ބޭފުޅެއްވެސް ފެނިވަޑައިގެންފާ ވާނެހެނެއް ހިއެއްނުވެއެވެ.”\n މަރޫ އަކީ މިހާރުގެ ތުރުކެމިނިސްތާނުގެ ރަށެކެވެ.\n މިއީ އިރާނުގެ ޚުރާސާނުގެ ރަށެކެވެ.\n المنهج الأحمد فى تراجم أصحاب الإمام أحمد، لأبي اليمن مجير الدين محمد بن عبد الرحمن العليمي (1/7) تحقيق:محيي الدين عبد الحميد\n تهذيب الكمال للحافظ المزي (1/440) وسير أعلام النبلاء للذهبي (11/174)\n المنهج الأحمد فى تراجم أصحاب الإمام أحمد، لأبي اليمن مجير الدين محمد بن عبد الرحمن العليمي (1/24) تحقيق:محيي الدين عبد الحميد


ވިލިމާލޭ ޑިޕާޓްމަންޓް އުފެއްދުމަށް ޖާގަ ތަނަވަސް އޮފީހެއް އަޅަން ނިންމައިފި - Male' City Council\nވިލިމާލޭ ޑިޕާޓްމަންޓް އުފެއްދުމަށް ޖާގަ ތަނަވަސް އޮފީހެއް އަޅަން ނިންމައިފި\nމާލޭ ސިޓީ ކައުންސިލުން ވިލިމާލޭގައި ދެމުން އަންނަ ޚިދުމަތް ފުޅާކޮށް ފެންވަރު ރަނގަޅުކޮށް އިތުރު ޚިދުމަތްތައް ތަޢާރަފްކުރުމަށް މަގުފަހިކުރުމުގެ ގޮތުން މިކަމަށް ބޭނުންވާ އޮފީސް އިމާރާތެއް ގާއިމްކުރުމަށް ހަމަޖައްސައިފިއެވެ.\nމާލޭ ސިޓީގެ ތަރައްޤީއަށްޓަކައި ސިޓީ ކައުންސިލްގެ4ވަނަ ދައުރުގެ6ވަނަ ރަސްމީ ޢާއްމު ޖަލްސާއިން ނިންމާފައިވަނީ ވިލިމާލޭގެ ޚިދުމަތް ފުޅާކުރުމަށްޓަކައި ޖާގަ ތަނަވަސް އޮފީހެއް ގާއިމްކުރުމަށް 2000 އަކަ ފޫޓުގެ ބިމެއް ކަނޑައެޅުމަށެވެ. މި ބިން ކަނޑައަޅާފައިވަނީ ބޭންކް އޮފް މޯލްޑިވްސްއާއި އިންވެގެން އޮންނަ ސަރަޙައްދުންނެވެ.\nސިޓީ ކައުންސިލްގެ4ވަނަ ދައުރުގެ ސްޓްރެޓެޖިކް އެކްޝަން ޕްލޭންގައި ހިމެނިފައިވާ މި މަސައްކަތްކުރުމަށް ބިންކަނޑައަޅައި އިމާރާތްކުރެހުމުގެ މަސައްކަތް މިހާރުވަނީ ފެށިފައެވެ.\nވިލިމާލޭ ދިޕާޓްމަންޓް އުފެދުމުން މާލޭ ސިތީ ކައުންސިލުން މާލޭގައި ދެމުންގެންދާ އެންމެހާ ޚިދުމަތްތައް ވިލިމާލޭގެ ރައްޔިތުންނަށް ވިލިމާލެއިން ފޯރުކޮށްދޭނެއެވެ. އޮފީސް އިމާރާތް އަޅައި ޑިޕާޓްމަންޓް އަދި ނު އުފެއްދުނުކަމުގައި ވިއަސް ވިހާމަރުވާއާއި ރަށްވެހިވުމުގެ މަސައްކަތް ވިލިމާލޭ ރައްޔިތުންނަށް ސީދާ ރަށުގައި ތިބެގެން ލިބޭނެ ގޮތް ހަމަޖެއްސުމުގެ ޢަމަލީ މަސައްކަތް މިހާރުފެށިގެން ކުރިއަށް އެބަދެއެވެ.


Police Cup Ge Chempiankan Refiujee Hoadhaifi\nޕޮލިސްކަޕް 2019 ބޭއްވުމުގައި އެހީތެރިވި ފަރާތްތަކަށް ...\nby vomadmin June 11, 2019\nޕޮލިސްކަޕް ފުޓްބޯޅަ މުބާރާތުގެ ތަށި ޓީމް ރެފިއުޖީ އުފުލާލައިފި އެވެ. ހުޅުމީދޫ ޕޮލިސް ސްޓޭޝަނުން އިންތިޒާމްކޮށްގެން ފިތުރު އީދު ދުވަހުގެ ރެއިން ފެށިގެން ކުރިއަށް ގެންދިޔަ މިމުބާރާތަކީ ހުޅުދޫއާއި މީދޫގެ ޓީމްތަކަށް ހުޅުވާލައިގެން ބޭއްވުނު މުބާރާތެވެ.\nމިމުބާރާތުގެ ޗެމްޕިއަންކަން ރެފިއުޖީ ހޯދާފައިވަނީ ހޯމަދުވަހުގެރޭ ކުޅެވުނު ފައިނަލް މެޗުގައި ކެނެރީފާއި ބައްދަލުކޮށް މޮޅުވެގެންނެވެ. ފޯރިގަދަ ކުޅުމެއް ފެނިގެންދިޔަ ފައިނަލް މެޗު 4–1 ގެ ތަފާތަކުން ކުރި ހޯދައި، ރެފިއުޖީން މުބާރާތް ކާމިޔާބުކުރިއިރު އެޓީމަށް ކުޅުނު ދެބެއިންކަމުގައިވާ ލިރުއާއި އިއްމެގެ ފަރާތުން ތަފާތު މޮޅު ކުޅުމެއް ފެނިގެން ގޮސްފައިވެއެވެ.\nމޮޅު5ކުޅުންތެރީންގެ ގޮތުގައި ހޮވާފައިވާ5ކުޅުންތެރީން\nމިމެޗުގައި ރެފިއުޖީން ޖެހި4ގޯލްގެ ތެރެއިން2ގޯލް ފުރަތަމަ ހާފްގައި ކާމިޔާބުކޮށްފައިވާއިރު މިދެ ގޯލްވެސް ކާމިޔާބުކޮށްދިނީ މިމުބާރާތުގައި ތަފާތު މޮޅު ކުޅުމެއް ދެއްކި ލިރުއެވެ.\nރެފިއުޖީން މިމެޗްގައި ކާމިޔާބުކުރި އަނެއް ދެގޯލް މެޗްގެ ފަހުހާފްގައި ކާމިޔާބުކޮށްދިނީ ފުރަތަމަ ދެގޯލް ކާމިޔާބުކޮށްދިން ލިރުގެ ބޭބެ އިއްމެއެވެ.\nމިމެޗްގައި ކެނެރީފުން ކާމިޔާބުކުރި ހަމައެކަނި ލަނޑު ފަހުހާފްގައި ކާމިޔާބުކޮށްދިނީ މުންޗީއެވެ.\nމުބާރާތުގެ އެންމެ މޮޅު ކުޅުންތެރިޔާ\nފައިނަލްމެޗްގެ ކުޅުން ނިމުމުން މުބާރާތުގެ ނަތީޖާ ފާޅުކޮށް އިނާމު ދިނުމުގެ ރަސްމިއްޔާތު ބޭއްވުނެވެ. މިރަސްމިއްޔާތުގައި މުބާރާތް ބޭއްވުމުގައި އެހީތެރިވެދެއްވި ފަރާތްތަކަަށާ މުބާރާތުގެ އޮފިޝަލުންގެ ގޮތުގައި މަސައްކަތްކޮށްދެއްވި ފަރާތްތަކަށްވެސް ހަނދާނީ ލިއުން ދެވުނެވެ.\nޗެމްޕިއަން ޓީމަށް ތައްޓާ 5000ރ ޗެކް އަދި ޓްރޮފީ އާއި މެޑަލް ހަވާލުކޮށްދެއްވީ މިމެޗުގެ ހާއްސަ ޝަރަފްވެރި މެހެމާން ޗީފް އިންސްޕެކްޓަރ އޮފް ޕޮލިސް އަހުމަދު ރިޝްވާން (ޑީސީ ) އެވެ. އަދި ރަނަރަޕް ޓީމަށް 1500 ގެ ޗެކާއި މެޑެލް އަދި ޓްރޮފީ ހަވާލުކޮށްދެއްވީ ޕޮލިސް ޗީފް ސްޓޭޝަން އިންސްޕެކްޓަރ ވަލީދު ސައީދުއެވެ.\nފައިނަލްމެޗްގެ މޮޅު ކުޅުންތެރިއަކަށް ރެފިއުޖީގެ ލިރު ހޮވިފައިވާއިރު މިމުބާރާތުގެ އެންމެ މޮޅު ފަސްކުޅުންތެރީންގެ ގޮތުގައި ހޮވާފައިވަނީ އަހުމަދު މުންސިފް ، މުހައްމަދު އިމްރާން ، އަލީ ލިރުޣާމް ، މުހައްމަދު ޖައުޝަން އަދި މުހައްމަދު ރަޔަންއެވެ.\nފައިނަލްމެޗްގެ މޮޅު ކުޅުންތެރިޔާ\nމިމުބާރާތުގެ އެންމެ މޮޅު ކުޅުންތެރިއަކަށް ހޮވާފައިވަނީ މިމުބާރާތުގައި ތަފާތު މޮޅު ކުޅުމެއްދެއްކި ރިފިއުޖީގެ އަލީ ލިރުޣާމްއެވެ. އަދި މިމުބާރާތުގެ އެންމެ ގިނަ ގޯލް ޖެހި ކުޅުންތެރިއަކަށް ހޮވިފައިވަނީ ރިފިއުޖީގެ މުހައްމަދު އިމްރާނެވެ.\nމިމުބާރާތުގެ ފެއާޕްލޭޓީމަކަށް ބްރަދާސްޔުނައިޓެޑް ހޮވާފައިވާއިރު ފެއަރޕްލޭ ކުޅުންތެރިޔަކަށް ހޮވާފައިވަނީ ބްރަދާސްގެ މުހައްމަދު ރަޔަންއެވެ.


191 meehunnaa eku dhathuru kuri Air India ge flight eh kahaalai,2falhi vejje - AO News\n191 މީހުންނާއެކު ދަތުރުކުރި އެއާ އިންޑިއާގެ ފްލައިޓެއް ކަހާލައި، ދެފަޅިވެއްޖެ\nއެއާ އިންޑިއާގެ ފްލައިޓު ދެފަޅިވެފައި - ފޮޓޯ: ނިއުސް ބަސްޓް\n191 ފަސިންޖަރުންނާއެކު ދުބާއިން ދަތުރުކުރަމުން އައި އެއާ އިންޑިއާ އެކްސްޕްރެސްގެ ފްލައިޓެއް ކެރަލާގެ ސިޓީއެއް ކަމަށްވާ ކޮޒިކޮޑޭގެ ރަންވޭގައި ޖައްސަން އުޅުމުގެ ތެރޭގައި ކަހާލައި، ނުރައްކާތެރި އެކްސިޑެންޓެއް ހިނގައިފި އެވެ.\nމީޑިއާ ރިޕޯޓްތައް ބުނާގޮތުން އެ ފްލައިޓުގެ އެއް ޕައިލެޓަކު ވަނީ މަރުވެފަ އެވެ. ހާދިސާ ހިނގި ތަނުގެ ފޮޓޯތައް މިހާރު ދައުރުވަމުންދާއިރު، ފޮޓޯތަކުން ފެންނަ ގޮތުގައި އެ ފްލައިޓު ވަނީ ދެފަޅިވެފަ އެވެ.\nމިރޭ ރާއްޖޭ ގަޑިން 08:08 ގައި ހިނގި އެ އެކްސިޑެންޓްގައި 16 މީހަކު މަރުވެފައިވާއިރު، 123 މީހަކު ވަނީ ޒަޚަމްވެފަ އެވެ. އަދި 13 މީހަކަށް ވަނީ ސީރިއަސް އަނިޔާތަކެއް ލިބިފައި ކަމަށް މަލައްޕޫރަމްގެ ސުޕްރިޓެންޑެންޓް ވަނީ “އޭއެންއައި” އަށް މަޢުލޫމާތު ދީފައެވެ.\nމަޢުލޫމާތު ލިބޭ ގޮތުގައި އެ ހާދިސާ ހިނގި ވަގުތު އެ ސަރަޙައްދަށް ދިޔައީ ވަރަށް ބޯކޮށް ވާރޭވެހެމުންނެވެ.\nމިރޭ އެކްސިޑެންޓްވި އެއާ އިންޑިއާ އެކްސްޕްރެސްގެ ފްލައިޓަކީ “ވަންދޭ ބާރަތު މިޝަން”ގެ ދަށުން ކޮވިޑް-19ގެ މި ދަނޑިވަޅުގައި ދުބާއީގައި ތާށިވެފައި ތިބި އިންޑިއާގެ ރައްޔިތުން އަނބުރާ ޤައުމަށް ގެނައުމަށްޓަކައި ބޭއްވި ފްލައިޓެކެވެ.\nމާގިނައިން ކައިވެނި ކުރަން އަހާތީ ޑޮކްޓަރަކު އޭނަގެ ޕޭޝެންޓެއް މަރާލައިފި\nރޭގެ އެކްސިޑެންޓުގައި އަނިޔާވި އަންހެންމީހާ ހާލު ސީރިއަސް\nކޮވިޑް-19: މަރުވި މީހުންގެ އަދަދު މިލިއަނަކަށް އަރައިފި